Elkarrizketa: Haitz Aldana. (Euskal Herria Hortik-Hara): Euskal kulturarekin lotura duten Amerikako estatuak ezagutzeko eta ikertzeko gogoa dugu - Euskonews\nHiru, lau eta lau. Hauek dira Euskal Herria Hortik–Hora proiektuaren zenbakiak. Hiru lagun, lau hilabetez lau herrialdetan zehar. Haitz Aldana da horietariko bat eta beste bi lagunekin batera Amerikan ibiliko da, otsailean hasiko duten abenturan.\nEuskal Herria Hortik–Hara. Zeintzuk dira proiektu honen nondik norakoak?\nAukeratutako herrietan euskal aktore sozio–kulturengana, kultura eta ingurumen ezberdinengana joatea ahalbidetuko duen bidaia batean oinarritzen da gure proiektua. Modu batean ala bestean, euskal kultura Ameriketan zabaldua dela ikusteko eta hango gizabanakoaren parte bat horretan murgildua dela konturatzeko joango gara.\nEta nora abiatuko zarete?\nKanada, Amerikako Estatu Batuak, Venezuela eta Argentina dira aukeratu ditugun lau estatuak. Bidaia lau etapatan banatzen da. Amerika Iparretik Hegora zeharkatzea ahalbidetuko duen bidaia izango da eta bide batez kontraste guziak bilduko ditu.\nLuze emango dizue beraz bidaiak...\nEgia da. Lau hilabeteko iraupena izango du eta denboraren banaketa herri bakoitzean egin beharreko lanaren araberakoa izango da. Baina lau hilabeteko espedizio honen ondotik, bidaiako lan guztia Euskal Herrira luzatzea izanen da. Haitz eta Antton, Donostian.\nBildutako informazio guztia 52 minututako erreportaje batean jasoko dugu eta Euskal Herriko mediateka, lizeo, zinema areto eta telebista batzuetan zabaltzea izanen da.\nEuskal Herria Hortik–Hara proiektua 2006ko abenduan sortu zen. Hiru kideetako bat, Marina Tellechea, Argentinatik Euskal Herrira itzuli zen orduan. Bere esperientzia gogorra eta intentsiboa izan zen, eta euskal kulturarekin lotura duten Amerikako estatuak ezagutzeko eta ikertzeko gogoa piztu zitzaion. Gu hirurok modu batean edo bestean euskal kulturan murgilduak gaude, familia, ikastola, lagunak eta ingurugiro euskaldunari esker, esaterako.\nEgia da, Euskaldunak Amerikan gaia organismo ofizial eta ez ofizialengandik askotan aipatua izan dela. Alabaina, gu Euskal Herrikoak eta kultura honen adierazleak izanik, hutsunea sentitzen genuen gure baitan; hau da, haien eta gure artean zein lotura eta zein ezberdintasun izan litezkeen jakiteko irrika.\nEta nolatan elkartu zarete?\nMarina Tellechea, Antton Lannes eta ni lagunak gara aspalditik. Hirurok elkartu ginen Marina Tellecheak berak bizitakoren ondoren proiektu hau proposatu zigulako.\nNoiz egingo dituzue maletak?\nAsmoa 2008ko otsailaren 15ean abiatzea da, eta Kanada izango dugu lehen jomuga. Han, hiru aste pasako ditugu. Ondoren, martxoak 7an Kaliforniara goaz hilabete eta aste bat pasatzeko. Venezuelara, berriz, apirilaren 15ean, bi asterentzat. Eta azkenik, apirilaren 30ean Argentinara,hilabete eta aste bat pasatzeko.\nIkusten denez ondo planifikaturik duzue agenda. Suposatzen dut kontaktuak ere, eginak dituzuela...\nBai, kontaktuak egin ditugu eskualde bakoitzean. Lehenik eta behin, bisitatuko ditugun estatu bakoitzean kontaktu nagusi bat izango dugu eta honek pixka bat gida lana egingo du. Baina beste kontaktu batzuk ere baditugu, hala nola, Euskal etxeak, han bizi diren euskaldunak, elkarteak, organismoak, etab...\nIrizpideren bat jarraitu al duzue tokiak aukeratzeko orduan?\nHalaxe da. Lehenik toki horretan euskal kulturaren alde zerbait egiten dela ziurtatu gara eta ostean, gazteak direla bereziki lan horretan diharduten aktore nagusiak. Izan ere, gure erreportajea gazteengana bideratua da nagusiki.\nNola osatu nahiko zenukete erreportajea?\nEuskal Herria Hortik–Hara erreportajean, bisitatuko ditugun hiri bakoitzeko hari nagusi bat segituko du. Hasiera batean, hiri batera iristerakoan, era motz batean hango errealitatea erakusten saiatuko gara; non gauden jakitea erraztuko diegu ikus–entzuleei Ondotik, aditu batek euskal guneetara bideratuko gaitu euskal kulturaren garapenari buruz hitz egiten duen bitartean. Gainera, euskal guneetako arduradunekin elkarrizketak izango ditugu. Baina gune horietan ezagutuko dugun gazte baten segipen txiki bat egitea litzateke helburu nagusia, euskal kulturak bere bizian zein puntutaraino tokia hartzen duen jakiteko, bai euskal guneetan eta hortik kanpo ere (musika, kirola, ikasketak).\nGaiz aldatuta. Zeintzuk dira zure zaletasunak?\nBidaiatzea, lagunekin parranda egitea, nola ez!!! Eta sukaldaritza.\nProiektu honi buruz gehiago jakin nahi ezkero edota laguntza eman nahi badiezu, idatzi helbide honetara. Haitz Aldana (Donibane Lohitzune, 1985) Donibane Lohitzunen jaio zen Haitz 1985eko irailaren 4ean. Batxilergoa ikasi eta gero Andoainera joan zen. Bertan Goi Mailako Ikus–Entzunezko ikasketak egin zituen eta ondoren, Bartzelonako CEV eskolan ENG erreportari izateko ikasketak burutu zituen sei hilabetez.


Adimen artifiziala eta euskara - Deia\npatxi zabaleta 09.05.2022 | 00:24\nESPAINIAKO Gobernuak joan den 2022-03-01ean adimen artifizialari buruzko "PERTE" bat onartu zuen. Ebazpen edo agindu horien berezitasuna da Europar Batasunetik datorren diruz hornituta daudela. Xedea da pandemiak eta Ukrainako gerrak eragindako atzerakada kitatzeaz gainera, modernizazio eta aurrerapenerako balio dezaten.\nPERTE izenak aldaketarako eta berreskurapenerako egitasmo egiturazkoa esan nahi du (Proyecto Estratégico para la Recuperación).\nAdimen artifizialari buruzko PERTEa 1.100 milioi euroz hornituta dago eta ekimen pribatutik beste horrenbeste —beste 1.100 milioi, alegia— sustatzea edo "mugiaraztea" du xedetzat. Izena Hizkuntza Berritzeko Egitasmoa jarri zaio; eta izen hori bera hutsegite larri, esanguratsu eta erasokor bat da, adimen artifizialaren eragina ez baita hizkuntzen arloan bukatzen; eta askoz gutxiago, hizkuntza baten edo bestearen garapenera mugatzen. Logika matematikoa izan daitekeen bezalaxe, adimen artifizialaren eraginak hizkuntzatik at dauden garapen kulturalak, intelektualak, teknikoak eta industrialak ere ukitzen eta baldintzatzen ditu.\nKontua da Espainiako Gobernuko lehen presidente-ordea den Nadia Calviño andrea RAEra —Real Academia de la Lengua Españolara— joan zela Apirileko lehen astean 1.100 milioi euro horiek eskaintzera. Eta, nik dakidanez, ez Euskaltzaindiak eta ezta Kataluniako edo Galiziako Akademiek ez dute behar bezalako aldarrikapen bizkor, tinko eta gogorrik altxatu. Gai honetan izugarri asko dago jokoan.\nEspainiako Gobernuak bost ardatz jarri dizkio Adimen Artifizialen Egitasmo honi: 1) Gazteleraren eta hizkuntza koofizialen "ezagutza". Baina delako "ezagutza" hori soilik "korpusak" osatzeko da. Ondoren LEIA ("Proyecto de Lengua Española e Inteligencia artificial") bultzatzeabaitu helburutzat. 2) Adimen Artifiziala gazteleraz (en español). 3) Zientzia gazteleraz. 4) Gazteleraren ikaskuntza. 5) Industria Kulturalen sustapena. Baina kasu honetan ere lehendik dagoen "Plan España" delakoaren esparruan sartuta. Ardatz hauetan bertan, gainera, Instituto Cervantes eta horrelakoak aipatzen direlarik. Behin eta berriro gogoratu beharra dago ko-ofizialtasuna soilik hizkuntzen berdintasunak erakarri lezakeela.\nBost ardatz horiez gainera, sei oinarri edo printzipio dauzka Adimen Artifizialaren Egitasmo edo PERTE honek; eta haietan bat, hirugarrena, hain zuzen ere "Panhispanismoa" (sic) da; beste bostak propaganda hutsa eta hutsala direlarik, hara nola: Izaera integrala; elkarlan publikoa eta pribatua; lurralde eraketan oinarritua; pymeak eta startups direlakoen parte hartzea; eta digitalizazio bateratzailea sustatzea. Esan bezala, propaganda hutsa.\nIkuspegi atzerakoi eta bidegabe honek, ordea, ezin du ezkutatu edo gutxitu euskarari eta beste hizkuntza "Koofizialei" egiten zaien erasoaren larritasuna. Erasoa ez-ezik, iseka ere bai baita!\nEgia da adimen artifizialak, egitasmo zientifikoa den heinean, hizkuntza guztietan erabiltzeko ikerketak eta teknikak behar dituela; baina guzti horren eragina berezkoak diren hizkuntza guztietan —gaztelera, katalana, euskara, galiziera eta abarretan— txertatzen eta zabaltzen saiatzea izan liteke demokratikoa eta aurrerakoia. Beste jokabide guztiek antzutasunera eta atzerakoikerietara besterik ez dute eramaten.\nOrdezkari politiko batzuei ere helarazi zaie kezka hau. Gainera, garai hauetan areagotzen ari da euskarari egiten zaion zapalkuntza, normalizatzen ari den heinean. Ez bakarrik PAI eta antzeko beste "inbento" zeltiberikoekin, baizik normalizatuta diruditen eguneroko jokabideekin ere. Ez luke gazteleraz ez dakien ertzainik edo medikurik... beharko. Ezta ere, ordea, euskaraz ez dakienik! * Euskalzaina\nLa fatalidad escisoria de UPN.


"Tamalez, Euskal Herri hau oso txintxoa da"\nKorapiloa askatzean ez da sokarik eteten, luzatu egiten da.\nHanditzea kostatzen zaion haur bat omen zara.\nZailtasunak ditut mundu heldu honetan nire burua kokatzeko. Behin heldutasunera iritsirik, gizarteak pertsona jakin bat izatea eskatzen dizu, arduratsua izatea, xelebrekeriak baztertzea... Oso serioa da heldua izatea, familia eta lanaren inguruan soilik mugitzen dela dirudi, eta haurtzaroak eskaintzen dituen ehunka leiho espontaneoak pixkanaka ezabatzen ditu. Nik, alta, elikagai bat nonbait topatzen badut leiho zirrikitu horietan da. Hori gutxi ez, eta gizonezkoen erreinuan eraikiriko helduen munduan beti zerbait garela frogatu behar dugu. Umeek ez dute filtrorik, adin batera arte ez dute aurreiritzirik, eta harremanean dena esan dezakezu. Heldutasunarekin, aldiz, maskarak agertzen dira, gure buruari exijitu eta besteak ispilu bihurtzen ditugu, besteek gugandik zerbait espero dutela suposatzen dugu, eta horixe da elikatzen duguna. Ni gizonezko naizen heinean, ohartzen naiz publikoki gizon bati ezin diodala “triste naiz, negar egiteko gogoa dut” esan, edo maitasunez besarkada bat eman kalean. Zamaz betetako motxila daramagu, tabuek setiaturik bizi gara.\nMotxila hustea baino harriak eramaten segitzea nahiago izaten dugu batzuetan.\nBaina gure barneko sentsazioak ez dira hain estuak, ezabatuak zaizkigunak dira espontaneoki ateratzen zaizkigunak. Ume bat jaio orduko bideratzen da, bera bakarrik ez dela izateko gai pentsatuz. Okerrena da gurasoen arazoa dela, ez haurrarena, gurasoak baitira plaza publikoari euren umea zein txintxoa den erakutsi behar diotenak plaza publikoak guraso onen onespena eman diezaien. Gero, ni ez naiz 20 urteko mutiko bat. Baserri munduan lana, lana eta lana baizik ez zen garai batean sortua naiz. Sasoi hartan, aitaren rola tokatzen zitzaion gizonezkoak autoritatearen kapa jantzi behar zuen, hotz eta gogor agertu, behar zenean zigortu. Hori zen aita, eta bestaldean, ama zegoen, ezabatua kasik. Holako mundu batean aterrizatzen duzunean ez dakizu zure ereduak zein diren, ez dakizu zu zer deabru zaren, eta kanpoan ikusten duzunaren arabera zure burua eraikitzen saiatzen zara. Alabaina, nik kanpoan ikusten nituenak ehiza eta errugbia ziren, ez kontu atsegin, goxo eta sentsibleak. Horregatik, min asko dauzkagu gugan, lokatza bezala gure baitan daramatzagunak, eta etengabe galdetzen dugu zer pentsatuko duten besteek gutaz. Denek nahi dugu maitatuak izan, maitatuak izateko antzerki pixka bat ere egiten dugu, eta gure barne sentsazioetatik desbideratzen gara.\nBarneko lokatz hori garbitzen lagundu zizuten Parisen iragandako urteek?\n1980tik 1993ra egon nintzen Parisen. Gainera, eta publikoki lehen aldiz diot, prostituitu egiten nintzen. Horrek lagundu ninduen nire mundutik ateratzen. Klase ertainetik gorako bezeroak aukeratzen nituen, beste mundu bat irekitzen zidatenak. Mundu horri esker hasi nintzen irakurtzen eta musika entzuten, giro horretan deskubritu nituen opera eta munduko literatura. Hor jabetu nintzen askok amesten dutela ondasun edo klase eskaileran goiti joatea, horrek zoriontsu eginen dituelakoan, baina zoriona ez dela hori. Nire bezeroek ohore guztiak zituzten, postu ospetsuak jendartean, baina ez ziren zoriontsu, zerbait falta zitzaien. Horrek nire baserritar, lur eta etxegabe jatorria deskonplexatzen lagundu zidan. Nire gurasoek ez zuten lurrik, ez zuten etxerik, etxeko sukaldea buztinezkoa zen, komunak lau taula kanpoan... Ni hortik atera naiz. Jakina da munduan jende desberdin asko izaten ahal dela, baina agertzen zaizun munduan jende molde bakar bat baizik ez denean ez dauzkazu mila bide: egokitu edo ospa egin. Memento batean, ezinegon bat nuen Euskal Herrian, osasun pertsonal-mentalaren izenean gainditu beharreko gaizki izate bat. Ez duzu alde egiten ez dakit zer topatuko duzula pentsatuz. Ez, bazoaz eta kito.\nZure errealitateak zerikusi gutxi du Benito Lertxundiren kantuetako Zuberoa bukolikoarekin. Xora filmak bezala, funtsean.\nHegoaldean ez dute onartu nahi Zuberoa berdea izateaz gain iluna ere badela, euskara galtzen ari dela, ez dela uste duten bezainbeste abesten, pastoralak iruzur kulturala direla kasik, bertan parte hartzen duten erdiari baino gehiagori bost axola zaiela Euskal Herria eta euskara... Zaila zaie klixeetatik kanpo dena entzun eta onartzea. Xora ikusita horregatik galdetzen digute, “holakoa da Zuberoa?”. Hangoak garelako kontatu dugu hori; urtean hainbatetan entzuten dugulako 20 urteko gazte bat istripuz hil dela edo bere buruaz beste egin duela; ikusten ditugulako gazteak, bereziki mutilak, astebururo mozkortzen, ahanzteko, cocotte-minute-aren tapa leherrarazteko. Badago bizi nahi bat, jendeak ez du bertatik alde egin nahi, baina ze gogorra den hain lotuta dagoen gizartean norbere tokia topatzea. Nik ez dut uste Zuberoaren arazoa ekonomia denik. Problema nagusia beste bat da: pertsona bat bere osotasunean, bere ñabardura guztiekin, nola izan daitekeen onartua hain jendarte lotu eta blokeatuan. Zuberoan, ez bazara errugbian ari, ez bazara ehiztaria, eta ez baduzu tradizio jakin bateko ildoa segitzen, bakartia zara, bakarrik zaude.\nEz dakit Lapurdi, Nafarroa Beherea eta Zuberoan ere ez diren beste lau probintziak idealizatzen. Zu Oiartzunen bizi zara.\nGuretzat, Iparraldeko belaunaldi batentzat, euskaldun gisan irauteko eredu bat zen Hegoaldea. Bertatik elikatzen ginen, bertako fantasiatik. Oiartzunera iritsi nintzenean, alta, “Little Ipar-Amerika” iruditu zitzaidan hau. Harrituta nengoen jendea zein kontsumista zen ikusita. Guk lasterka, mendira edo bizikletan ibiltzera joateko jogging zahar bat eta kamiseta zulatu bat jantzi eta aitzina. Baina hemen ez, arropa bat bada bide gorrian ibiltzeko, beste bat mendira joateko, eskiatzeko beste bat... Oso kontsumista da jendea, eta harrituta nago mundu kontsumista horrek bere burua ezker abertzalean kokatzen duelako. Ni bizi naizena ezker abertzale mundua da, baina burgesa. Bestetik, euskaldunak orokorki horretan gauden arren, flash egin zidan ikusteak nola jendeak euskaldun sentitu nahi duen baina ez baitezpada euskaraz hitz egin. Horrez gain, gertatu izan zait inauterietara mozorrotuta joan, eta bide bazterrean mozorrorik gabeko jendea ikustea mozorrotuoi argazkiak ateratzen. Jende horrek gure ohitura zaharrez hitz egiten du, baina ez ditu bizitzen. Beraiengandik kanpo dauden euskarriak behar ditu euskal sentimendu hori elikatzeko, baina ez du sentimendu hori bizi. Hemen dantza eta abarrak ikusten ditudanean, oso artifiziala da dena, umeen afera. Arropa folklorikoekin janzten dituzte haurrak gurasoek argazkiak har ditzaten, baina gero herriko plazan kaleko jantziz dantza egitea, kultura bizitzeak dakarren plazerarekin, ez zaio inori burutik pasatzen. Futbola bai, baina beste adierazpide kultural herrikoirik ez dago hemen. Nahiago dugu nostalgia bati eutsi oraindik horretan gaudela sinesteko.\nKasik iruzur kulturaltzat dituzun pastoralak kritikatu izan dituzu, baina era berean, 2009an eman zen Belagileak pastoralaren egilea ere bazara.\nPastoralaren forma oso konplikatu eta murriztailea da. Forma horrek, Frantziaren historiako heroiekin edo pertsonaia elizkoiekin gertatzen zen bezala, euskal sujetak onak eta txarrak, kristauak eta turkoak, binomioetara makurtu ditu, eta euskaldun guztiak onak bezala agertuak izan dira beti. Horrek deseroso sentiarazten nau. Edozein pertsona ez da ona edo txarra eta kito. Gainera, pastoralen bidez eskoletan irakasten ez den historia ikasten dela diotenean, ez da egia. Adibidez, pastoralean erakutsi izan zaigu Antxo bihotz onekoa zela, eskuzabala, buru argia, giristino moro eta juduekin akomodatzen zekiena, Konpostelarako bideak ireki zituena... Baina Gartxoten argi ikusten da zer ziren Antxotarrak. Familiaren interesak kudeatzeko mugitu ziren, ez besterik. Monzonekin ber gauza. Pastoralean Monzonek ideal bat dirudi, baina denek dakigu Monzon burges bat zela. Bere abestiak entzuten ditudalarik, garai batean kokatuak zirelako agian, fatxa kutsu bat hartzen diet. Beraz, jakina, aipa ditzagun euskal sujetak, euskal jendeak, baina ez hola. Gainera niretzat pastorala ez da historia kurtso bat. Enetzat pertsonaia bat hautatzea da gakoa, horren inguruan jokoan zegoena ikertzea, eta pertsonaia hori joko horretan nola mugitzen zen agertzea. Pertsonaia aitzakia da testuinguru zabalagoa aipatzeko. Hori da konplikatua. Nola erakutsi sujet bat, heroi bat, zuri eta beltza, lokatza eta marroia, alde guztietakoa dela.\nEz zenuen kasualitatez hautatuko emakumearen presentzia nabarmena ahalbidetzen zuen sorgin-ehizari buruzko pastorala idaztea.\nEz dut nire burua eredu elizkoietan ezagutzen. Egun Elizak dituen enpatiarik gabeko jarrera erreakzionario, bortitz, eskumatar eta gaizto horietan ez dut nire burua topatzen. Are gutxiago, gizonezko gerlari eta matxoan. Eredu horiek nire etsaiak dira. Konbentzituta nago gizon-emakumeek ulertzen ez duteno beraien baitan feminitate eta maskulinitate eredu bat dagoela eta bien arteko oreka propio bat atxeman behar dutela, munduko iraultza guztiak eginda ere gauza bera izanen dela. Gizonezkoen ereduan bagabiltza beti, indarra, lehia, konparaketa eta 1etik 10erako zerrendak hobesten, iraultza guztiek porrot eginen dute. Ohartzen naiz, horren aurka borrokatu arren, hainbat gauza nola barneratuak ditugun. Gizonezkook objektu bat bezala begiratzen dugu emakumea, baina ez gara ausartzen gizonezko bat enpatiaz begiratzera, homosexualitatearen tabua sortuko delakoan. Zerbait goxo ez dagoeno gure baitan onartua, amorrua ez deno baztertua, horixe elikatzen ari gara. Kirol emankizunetako hitzak entzuten ditugunean, “eraso egin dute”, “oldarkorrak izan behar gara”, “ez diegu minik egin”... Ostia! Non gaude? Zertan ari gara? 30.000 pertsona doaz hori ikustera eta gero mundua aldatzeko iraultza nahi dugu? Hor oker bat dago. Ezinezkoa da mundua aldatzea eredu horiek aldatu gabe.\nHorregatik ez duzu sekula bozkatu?\nIrratiko lanari esker, ikusi ditut politikariak, ezkerreko zein eskuineko, sorbaldak elkarri jo eta aitzina. Bakoitzak heien ideiak, baloreak eta gizarte ikuspegiak dituztela esango dizute, gizarte ikuspegi horiek obratzea dela heien lana, baina gero tururu! Funtsean, zer du Kontseilu Orokorrak? Lau sos eta lau sos horiek kudeatzea da dena. Sinetsarazten digute gure onurarako ari direla, baina ez, kudeaketa lana baizik ez dute egiten: petatxoa hemen, elkarretaratzea han, hango inaugurazio... Ez dituzte jendeen zinezko beharrak lantzen. Ilusioa pizten eta errotondak egiten dizkigute, besterik ez. Uste dute gu tontoegiak garela ñabardurak ulertzeko, amets horretan mantentzen gaituzte, eta izugarria da nolako jarrera dugun politikarien aitzinean. Heroiak bezala ikusten ditugu. Pastoralera Lasalle zikoina hanka-luzea agertzen delarik denak hasten gara “hor da...” elkarri begira. Nolako sumisioa daukagun! Guk ditugu ospetsu bilakatzen, beraiek ez dira deus, guk ematen diegu direna. Jende horri delegatzen diogu gure ahalmena, eskolari gure haurren heziketa delegatzen diogun gisan, eta hola ez dugu gure egitateez damutzerik. Haiek dira ustelak, haiek dute lana gaizki egiten. Beti da besteen errua. Besteak bai, baina gu zer? Non kokatzen gara? Nik ez daukat nire burua ekintzaile politikotzat, nahiago dut nire burua esparru kulturalagoetan kokatu eta hortik eragin.\nEsparru kultural horretan hitza duzu lan-tresna nagusi. Nola bizi duzu bere kamustea, bere debaluatzea?\nMinez. Hizkuntza bat gozatzeko da. Etengabe arraberritu behar da, birsortu, eta tamalez oso zaila da hori gaur egun Euskal Herrian egitea. Euskalduntzeko dugun tresna garrantzitsuena eskola da, eta zoritxarrez, ume batentzat eskola da munduko gauzarik aspergarriena. Handik ateratzean, kalean, oxigenoa erdarekin kausitzen du. Hizkuntzak bizi behar badu, eskolatik hainbat ikasgai ezdeus kendu beharko dira, eta horien ordez argota, errespetu gabeko hitz kaskarrak eta jolasak sartu beharko dira. Euskarak hori behar badu bila ditzagun pornografoak, anarkoidak eta txintxoak ez diren guztiak, umeek beraien hizkera erabiltzeko gaitasuna ikasi eta gozatu dezaten. Hizkuntzarekin loturik bada askatasun bat, norberea eta gainontzekoek onartzen dutena, baina tamalez Euskal Herri hau oso txintxoa da, eta horrek sortzeko libertatea kentzen du, baita hitzen arloan ere. Galzorizko egoera bati lotuegi gaude, perfektuki mintzatzeko obsesionaturik. Baina ez, utzi dezagun hizkuntza bere bidea egiten, goza dezagun libreki. Hori bai, gozatzeko mugak apurtu behar dira, txintxotasun bat hautsi, tabuak eraitsi... Debekuak hautsiz dira gauzak gozatzen, eta euskarak bere esparru sozialean, debeku horiek astindu, irauli, hautsi eta gozatu behar ditu.\n“Nire bizilagunak bost hizkuntza menperatzen ditu, ingelesa barne, eta beti dio Euskal Herrira etorri denetik ez duela inoiz ingelesik erabili. Zer ari gara, beraz, eskoletan ingelesa sartu nahian horri esker gure haurrek lanbide bat atxemanen dutela sinetsita? Zergatik ez txinera sartu? Edo turkiera, badaezpada? Nork daki, egun batez turkiarrek hegan dabiltzan alfonbra numerikoak asmatzen badituzte sekulako aukera ekonomikoa izango da, eta funtsean, ez al gara gure haurrei eskolan mundu ekonomikorako ikasgaiak ematen ari?”.\nKanal hauetan artxibatua: Euskara | Euskara | Antzerkia | Literatura | Hezkuntza | Ikastolak


Emakumeen eta gizonen arteko berdintasunari buruzko diagnostikoa eta Berdintasun-plana egiteko dirulaguntzak | Zenbaki Aholkularitza\n2019 urterako enpresentzako dirulaguntzak, aholkularitza-enpresa homologatuak kontrata ditzaten emakumeen eta gizonen arteko berdintasunari buruzko diagnostikoak egiteko eta berdintasun-planak diseinatzeko.\na) Enpresa eta erakunde pribatuek nortasun juridiko propioa eta independentea izan behar dute.\nb) Enpresaren partaidetzarik edo kontrolik handiena ez du inongo administrazio publikok izango, ez zuzenean, ez zeharka.\nc) Erakundearen zuzendaritza eta administrazio-kudeaketa Euskal Autonomia Erkidegoan gauzatu behar dira. d) 10 eta 250 langile bitartean izan behar dituzte.\nErakunde eskatzaileen betebeharrak:\nAholkularitza-enpresa homologatu baten laguntza teknikoa kontratatzeko konpromisoa hartzea edo jada kontratatu izana.\nHasitako prozesuarekin aurrera jarraitzeko konpromisoa adierazi behar du Zuzendaritzak, eta 3 urteko epean enpresak edo erakundeak Emakumeen eta Gizonen Berdintasunerako Lankidetza Erakunde aitorpena eskatu, Emakumeen eta Gizonen Berdintasunerako Lankidetza Erakunde aitorpena arautzen duen otsailaren 11ko 11/2014 Dekretuan eta Ebazpen honen I. Eranskinean jasota dagoen legez.\nZuzendaritzak erakundeko pertsona bat izendatuko du prozesua dinamizatzeko arduradun, deialdi honen I. Eranskinean jasota dagoen legez.\nAholkularitza-enpresa homologatuak kontratatzea da diruz lagunduko dena. Ebazpena argitaratzen den unetik 2020ko ekainaren 30era arte, aholkularitza-enpresek honako zeregin hauek izango dituzte:\nEmakumeen eta gizonen arteko berdintasunari buruzko diagnostikoa egitea, barne-antolamenduari eta zerbitzuen edo produktuen eskaintzari erreparatuta.\nGutxienez 20 orduko prestakuntza-ikastaroa eskaintzea erakundeko langileei, emakumeen eta gizonen arteko lan-arloko berdintasunaren inguruan.\nBerdintasun-plana diseinatzea, enpresaren barne-antolamendurako eta zerbitzu edo produktuen eskaintzarako. Edonola ere, zenbait urtetarako plana proposatu beharko da.\nDirulaguntzaren zenbatekoa diruz lagundu nahi diren jardueren kostuaren % 50ekoa izango da gehienez, eta erakunde onuradun bakoitzak 10.000 euro jaso ahal izango ditu gehienez.\nJardueren kostuaren % 80koa izango da gehienez (10.000 eurokoa gehienez) irabazi-asmorik gabeko erakundeen kasuan, betiere, irabaziak ez badituzte banatzen titular edo partaideen artean, eta produkzioan edo ondasun- eta zerbitzu-banaketan lortutako soberakinak edo irabaziak erakunde horien xedeetarako inbertitzen edo bideratzen badituzte.\nEskabideak izapidetzea eta aurkeztea:\nEskabideak aurkezteko epea hilabetekoa izango da, Euskal Herriko Agintaritzaren Aldizkarian Ebazpen hau argitaratu eta hurrengo egunetik aurrera.\nEskabideak euskadi.eus-eko honako egoitza elektroniko honetan aurkeztu beharko dira:\nEHAAn, Emakunde-Emakumearen Euskal Institutuko zuzendariaren 2019ko urriaren 1eko EBAZPENA.\nThis entry was posted in Aktualitatea, Ekintzaileak, Emprendedores, Fiskala, Juridikoa, Kontabilitatea, Lana, Sin categoría and tagged Berdintasun Planak, Dirulaguntzak, Subvención. Bookmark the permalink.\n← 2020. urterako Gipuzkoako lurraldeko tokiko jaiegunen egutegia ezartzen duena.\nJarduera ekonomikoen gaineko Zerga kobratzeko iragarkia →


Irekia Eusko Jaurlaritza - Gobierno Vasco :: Drogen kontsumoari lotutako arriskuak murrizteko mugaz gaindiko Programaren aurkezpena egin da\nDrogen kontsumoari lotutako arriskuak…\nDrogen kontsumoari lotutako arriskuak murrizteko mugaz gaindiko Programaren aurkezpena egin da\n<iframe src="https://www.irekia.euskadi.eus/eu/embed/videos?flv_video=2010%2F11%2F08%2Fprograma_transfronterizo_drogas%2Ftotal_pereda_plan_drogadiccion_eu.flv" width="320" height="210" allowfullscreen></iframe>\nDrogen kontsumoari lotutako arriskuak murrizteko mugaz gaindiko Programaren aurkezpena egin da Iturria: Irekia\nEusko Jaurlaritzako Droga-menpekotasun Gaietako Zuzendaria Celina Peredak, eta Irun, Hondarribia eta Oiartzungo Gizarte Ongizate arloetako ordezkariek aurkeztu dute gaur jai-giroan droga-kontsumoari lotutako arriskuak murrizteko Mugaz haraindiko programa.\nGaur monitore ikastaro bat hasi da proiektu honetan parte hartzen duten udalerrietan. "Alde batean zein bestean drogei buruzko legea zein den informatzeaz gain, kontsumitzen diren substantziei buruz eta horrek dakarren arriskuei buruz hitz egingo da", adierazi du Celina Peredak.\nGazte frantziar ugari dira Gipuzkoa eta Atlantiar Pirinioetako muga zeharkatzen dutenak diskoteka, taberna eta Gipuzkoako jaietara etortzeko, eta nabarmena da, bestalde, jai giroan, mugako bi aldeetako gazteek droga kontsumitzen dutela; hori dela eta, 2008an Pirinioz Gaindiko Biltzarrak, Pirinio Atlantikoetako Prefekturak eta Irungo Udalak abian jarri zuten elkarrekin "Jai giroan droga-kontsumoari lotutako arriskuak murrizteko Mugaz haraindiko" programa hau.\nProiektu honen lehen fasean, 2009an, azterketa kualitatibo bat mugako alde bietan egin zen 18-30 urte bitarteko gazteei egindako elkarrizketa sakonetan oinarrituta. Azterlanaren ondorioz argi geratu zen beharrezkoa zela funtsezko ekintza batzuk egitea eta, programa hitzartu zutenek 2010ean ezartzea erabaki zuten.\nModu honetan, Eusko Jaurlaritzako Droga-menpekotasun Gaietako Zuzendaritzak arazoari mugaz haraindiko ikuspegiaz begiratu behar zitzaiola bazekien eta udaletxeek udalerrietan egingo duten lana babestuko du. Eusko Jaurlaritzak finantziatzen duen proiektu honen aurrekontua 40.000 eurotakoa da, eta mota guztietako ekintzak egiteko erabiliko da.\nIrungo Udalaz gain, Hendaia, Hondarribia eta Oiartzungo Udalak ere bat egin dute proiektuarekin bigarren fase honetan, non programaren barruan zenbait ekintza aurkitzen diren. Haien artean, monitoreek egingo duten lana aurkitzen da: gaur hasiko den eta abenduan bukatuko den ikastaro bat egingo dute eta droga kontsumoarekin loturiko arriskuen gaian prestatuko dira. Horrez gain, proiektuaren barruan ostalaritzan banatzeko 18 urtetik gorako gazteei informazioa emateko materialak diseinatu eta egingo dira. Gainera, web orri bat eratuko da arrisku-murrizketaren inguruko informazioarekin.\nMaterialen diseinua eta web orria, Peredak adierazi duenez, urte amaierarako martxan egongo dira.\ncorte_pereda_intervencion_p... behera kargatu (0 Byte)\ncorte_pereda_reduccion_drog... behera kargatu (0 Byte)\nrecursos_RP_drogodependenci... 50 MB\ntotal_pereda_reduccion_drog... 30 MB\nLa directora de Drogodependencias, Celina Pereda\nIRAGARKIA, zeinaren bidez lizitatzen baita EAEko aisia-espazioetan burututako esku-hartzeen bidez legez kanpoko drogen kontsumoari lotutako arriskuak aurreikusi eta murrizteko zerbitzuen kontratua.


Ekimena 3. Euskadi marka sustatu nazioarteko foro eta azoketan, Euskadi Basque Country nazioartekotzeko estrategiari jarraituz - Gobernu Programa. Legealdia: 2016 – 2020\nKonpromisoa 30. Herriaren turismo-marka, Euskadi Basque Country\nEkimena 3. Euskadi marka sustatu nazioarteko foro eta azoketan, Euskadi Basque Country nazioartekotzeko estrategiari jarraituz\nStockholmeko workshop batera joatea, Austriako touroperadore batekin lankidetzan aritzea bere foiletoa ezagutzera ematen eta LGTBI publikoarentzako eskaintzan espezializatutako agentzia iparramerikar baten 5 prentsa-bidaia eta familiarizazio-bidaia bat kudeatzen.\nNazioarteko azoka batera joatea eta nazioarteko 2 press trip eta bat fam trip egitea. Era berean, roas show batean izan da, Italian.\n7 azokatan parte hartu da eta press trip bat egin da.\n2019/05/03 Viceconsejera de Turismo y Comercio\nBerlineko ITB nazioarteko azokan erakutsiko du Euskadik bere eskaintza-turistikoa(2019/03/04)\nEusko Jaurlaritzako Turismo, Merkataritza eta Kontsumo sailburuak Fitur azokako Euskadiko standa inauguratu du gaur eta bertara joan dira euskal turismoaren 100 bat enpresa eta profesional (2019/01/23)\n4. ekimenean adierazi diren nazioarteko azoketara joatea. 28. konpromisoko baliabide turistikoen sustapena egitea. Bikaintasuna eta jasangarritasuna sustatzea turismo-jardueraren barruan.\nEuskadi Berlineko ITB azokan izan da turismo-baliabideak aurkezteko. Stand bat izan du hiru lurraldeetako erakundeen eta enpresen agertoki izateko.\nRoutes Europe 2017: Aire-konpainien eta norakoen Europako topaketa. Euskadi norako gonbidatu izan zen Routes 2018ren egoitza izango delako, Bilbon ospatuko baita datorren urteko apirilean. (apirilaren 23etik 25era).\nEuskadi Berlineko ITB azokan izan da turismo-baliabideak aurkezteko. Stand bat izan du hiru lurraldeetako erakundeen eta enpresen agertoki izateko. Alfredo Retortillo Turismo, Merkataritza eta Kontsumoko sailburuak adierazi du Euskadi ez dela distantzia handiko lurraldea, baina bai oso aberatsa, turismo-aukera handia eta eskaintza erakargarria dituelako.


Txina HTD-610S Socket Socket Outlet fabrika eta fabrikatzaileak | Feilifu\nHTD-610S zoruaren entxufea\nPanelaren tamaina: d) 115 mm\nOinarrizko kaxaren neurria: 125x125x75mm\nZORU IREKI MOTAKO ZORUAREN AZALERA\nESTALDURA IREKIA (LAUA)\nLaua irekita Kodea: NK\nLaua irekita Kodea: NK Panelak eta estalkiak paralelo mantentzen dira Segurtasun gehiago\nPanelaren diseinu berria. Goiko estalkia zoruarekiko paralelo mantentzen da (180 °) irekitzerakoan. Aldi berean, entxufe berezietarako edo entxufe gehiagorako erabil daiteke. Estalkiaren erorketa ekidin dezake boterea hartzerakoan (informazioa), eta horrek produktuaren segurtasuna hobetzen du erabiltzean.\nIrudiak HTD-180 estalki irekiko zoruaren entxufea hartzen du adibidetzat. Ez dago beste produktu batzuei buruzko argibide osagarririk, diagrama eskematikoak produktuaren antzekoak baitira.\nSerieko produktu hau estalkia irekita dagoen zoruko entxufeetarako erabiltzen da HTD-120 、 HTD-140 、 HTD-180 、 HTD-210.\nBabes Portua Irteerako ataka hau estalkia irekita dagoen zoruko entxufeetarako erabiltzen da\nDK kableak sortzea HK kablearen irteera finkatzea Materiala: letoia Materiala: altzairu herdoilgaitza Irteerako porturako diseinu eder eta sinplea\nIrteerako babes atakaKalibre handiko irteerako zuloarekin, indarra hartzen ez denean (informazioa), irteerako ataka (aurpegia) laua mantentzen da planoarekin 1 socketarekin. Erabiltzen ari zaren bitartean, irteerako ataka (alderantzizkoa) haria eta kable anitzeko kablea lurreko hargunetik atera eta kableen larruazala modu kaltegarrian babesten du.\nHK kablearen irteera Ez dago beste produktu batzuei buruzko argibide osagarririk diagrama eskematikoak dira\nHTD-610S (3 moduluko edukiera, TUV, CE onespena)\nAurreko: XK-250 zoruaren entxufea\nHurrengoa: FZ501 mahaiaren hargunea\nIrteerako babes ataka\nKalibre handiko irteerako zuloarekin, indarra hartzen ez denean (informazioa), irteerako ataka (aurpegia) laua mantentzen da planoarekin 1 socketarekin. Erabiltzen ari zaren bitartean, irteerako ataka (alderantzizkoa) haria eta kable anitzeko kablea lurreko hargunetik atera eta kableen larruazala modu kaltegarrian babesten du.\nZoru Ezkutuko Socket\nZorurako Muntatzeko Kaxa\nSolairuko hargune kutxa\nZorrik gabeko entxufeak\nHTD-16 Solairuzko entxufea\nHTD-12 Solairuzko entxufea\nHTD-120K Estalki irekiko zoruko entxufea\nHTD-2 Solairuzko entxufea


2017/12/27 20:00 — Iruñea, Baluarte\nAnna Ivannovaren Moskuko Ballet Klasikoak Intxaur-hauskailua eskainiko du Iruñako Baluarten.\nLev Ivanov-en jatorrizko koreografiarekin eta Marius Petipa-ren libretoarekin. Intxaur-hauskailua balleta Alejandro Dumas aitaren testu batean oinarritzen da.\n2017/12/27 19:30 — Bilbo, Campos Elíseos Antzokia\n2017/12/27 20:00 — Bilbo, Euskalduna Jauregia\nSalvador Tavorak gidatzen duen ekoizpen honek ukitu flamenkoa dauka eta Carmen operan dago oinarrituta; hain zuzen ere, XIX. mendeko Espainian dago kokatuta.\nHainbat elementuren arteko fusioaz osatutako ikuskizuna da: kantuak, dantzak, mugimendua, George Bizeten musika, Trianako (Sevilla) Esperantzako Korneta eta Danborren Bandaren zuzenekoa, gitarren ukitua, kanpaien joa, Carmenek espainiar arraza garbiko zaldi batekin agertoki gainean egiten duen dantza, intsentsuaren usain berezia eta abar.


Union konderria (Georgia) - Wikipedia, entziklopedia askea.\nUnion konderria (Georgia)\n34° 50′ N, 83° 59′ W / 34.83°N,83.99°W / 34.83; -83.99Koordenatuak: 34° 50′ N, 83° 59′ W / 34.83°N,83.99°W / 34.83; -83.99\n833,79 km2 (%97.85)\n18,33 km2 (%2.15)\nUnion konderria (ingelesez: Union County) Georgiako konderri bat da, Ameriketako Estatu Batuetan. Hiriburua Blairsville da. 2010eko zentsuaren arabera 21.356 biztanle zituen, Union kilometro koadroko azaleran.\nUnion konderriak 852,12 kilometro koadro ditu. Horietatik 18,33 ura dira. Beste 833,79 lurra dira. Biztanleria dentsitatea 0,04 da.\n2010eko zentsoan bizi ziren 21.356 pertsonetatik 20.864 txuriak edo hispanoak dira. Horietatik hispano edo latino kategorian 519 dira. 95 beltzak edo afroamerikarrak. 66 amerikar natiboak ziren eta 4 Hawaii edo Pazifikoko irletako natiboak. 75 asiarrak ziren. Bestelako arraza bat kategorian 13 biztanle daude. Bukatzeko euren burua arraza bat baino gehiagotan 239 pertsonek kokatzen zuten.


BOS DENBORALDIA 3-2012-2013 – Bilbao Orkestra Sinfonikoa\nBOS DENBORALDIA 3-2012-2013\n15 - 16azaroa 2012\nA. Dvorák: Concierto para piano y orquesta en Sol menor, op. 33 (36’)\nT. Marco: Espacio de espejo\nS. Prokofiev: Sinfonía nº 1 “Clásica” (17’)\n15 azaroa 2012 Euskalduna Jauregia 20:00 h.\n16 azaroa 2012 Euskalduna Jauregia 20:00 h.\nHainbat dira musikaren historian beste konpositore edo interpretatzaile batzuei omenaldi eginez konposatutako lanak.Hori da, hain zuzen ere, gaur gauean entzungo ditugun hiru partituren kasua.Pianorako kontzertua Karel Slavkovský txekiarrari eskerrak emateko idatzi zen -Pragan estreinatu zuen, urte bi geroago-, Dvoráken ganberako musikaren (pianoarekin) enbaxadore arrakastatsua izan baitzen. Tomás Marcok Ispiluaren espazioa konposatu zuen, Radio France irratiak eskatuta, Cristóbal Halffterren 60. urteurrena ospatzeko; Halffterrek estreinaldia zuzendu zuen 1990eko urriaren 3an. Beste alde batetik, Prokófievek bere Lehenengo Sinfonia asmatu zuen, konposizioko ikasle zenean, Haydnen musikagatik sentitzen zuen miresmena zela-eta, eta partitura bere lagun handi, konpositore eta musika-kritikari Boris Asafievi eskaini zion.\nDvorákek orkestrarako eta instrumentu bakarlarirako konposatu zuen lehenengo kontzertua Pianorako Kontzertua izan zen. 1876ko abuztutik irailera bitartean idatzi zen (8. hari koartetoa Mi maiorrean eta Stabat Mater lanak idatzi ziren urte berean), baina ez zuen inoiz arrakasta handirik lortu. Izan ere, bere beste bi kontzertuak ez bezala, hau da, biolinerako kontzertua la minorrean eta biolontxelorako kontzertua si minorrean, Pianorako kontzertua ez da auditoriumetako errepertorio ohikoenaren parte izaten. Partitura samurra da, oso erromantikoa, Dvoráken berezko inspirazio melodikoaz betea, baina garaiko kritikak eta publikoak beste zerbait espero zuen, hau da, bakarlariak bere gaitasun ikaragarria erakutsiko lukeen musika, bere garaian egiten zituen pianorako lan arrakastatsuenen antzean (artean, Liszten Années de pèlerinage lanaren hirugarren koadernoan murgildurik zegoen, eta, aurreko urtean, Tchaikovskyk bere pianorako 1. kontzertua konposatu zuen).\nHala ere, Dvorákek Beethovenen pianorako kontzertuetara hurbiltzen zen estiloan konposatzea erabaki zuen; horietan, bakarlariak zeregin zuhurragoa dauka, alarderik eta birtuosismorik gabe. Hiru mugimendutan eta tonu minorrean idatzita (bakarlari eta orkestrarako bere beste bi kontzertuen antzean), Pianorako kontzertua sol minorrean Allegro agitato zabal batekin hasten da, Beethovenen kutsu nabariarekin. Orkestrak sarrera zabala egiten du, eta, bertan, gai nagusi biak aurkezten ditu. Ondoren, pianoa agertzen da, eta mugimendu guztian solas egingo du orkestrarekin, harik eta kadentzian klimaxa lortu arte. Lehenengo mugimendu kementsuaren ostean, bigarrenak, Andante sostenuto delakoak, amets-giroa transmititzen du. Hariak eta tronpak gai nagusi delikatua sartzen dute, eta, ondoren, pianoak jasotzen du, gozo-gozo. Bitarteko atal baten ostean, non musika ametsetatik iratzartzen dela baitirudien, partitura hasierako espiritu onirikora itzultzen da. Hirugarren mugimendua, Allegro con fuoco, oso melodikoa eta dantzagarria da, eta modu alaitsuan eta aldartetsuan amaitzen da; Dvorákek, azken zati horretan, Txekia jaioterriko folklorea islatzen du.\nTomás Marco gure herrialdeko gaur egungo konpositorerik adierazgarrienetakoa da.Maderna, Boulez, Stockhausen, Ligeti edo Adorno bezalako maisuekin trebatu zen, eta 1967an Stockhausenen laguntzaile izatera iritsi zen. 2002an, Musikaren Sari Nazionala jaso zuen, bere ibilbide luzean erakunde ospetsuek emandakoei gehitu zitzaion beste sarietako bat; erakunde horien artean, besteak beste, hurrengoak aipa ditzakegu:Gaudeamus Fundazio holandarra, Parisko VI. Bienala, Casalsen Mendeurrena, Urrezko Harpa edota UNESCOren Konpositoreen Tribuna.\nIspiluaren espazioa 1989-90. urteen artean konposatu zuen. Marcoren hitzetan:“Konposizioak tamaina txikiko orkestra erabiltzen du, bai eta bakarlari ezaugarriak ere, iradoki zitzaidanaren antzean, eta guztiz abstraktua eta formala den lan gisa garatzen da, non adierazpena formaren beraren jatorri baita. Adierazpenak, beraz, hausnarketa-prozesu ugari baliatzen ditu, bai eta hainbat motatako simetriak ere, berezko espazioa sortzeko. Instrumentuak non kokatu, espazioa ez da soinuan fokalizatuko (lehentasun batzuk badaude ere horren gainean), entzuleak bizitzeko espazio propioa, bizigarria, sortzen duen behin-behineko musika-sentsazioaren erabilpenean baizik. Une batzuetan, tinbreak musika elektroakustikoaren zenbait prozeduratara hurbiltzen dira, eta, beste batzuetan, banakako purutasun osoarekin erabiltzen dira. Ispilu formaletan elkar ikusten duten ispilu tinbrikoak, hausnarketarako espazio anitza sortuz. Musikari buruz dudan ikusmoldearen nire ispilua, eta bere ohorean sorrarazten den konpositorearen urrutiko erreferentziarena. Harreman eta erreferentzien joko dialektikoa, ez dena zertan banakatu, eta berez berba egin beharko lukeen musika bati motibagarri zaiona.\n1917. urteko otsailean izandako errusiar iraultzaren eztandak ez zuen Petrogradoko bizitza musikala nabarmen aldatu. Prokófiev, hogeita bost urte zituela, etapa sortzaile eta askotarikoaren protagonista izan zen urte horretan, eta bere katalogoko zenbait lan ospetsu idatzi zituen, hala nola: Jokalaria, biolinerako 1. kontzertua Re maiorrean; Ikuspen iheslariak pianorako, eta bere Lehenengo Sinfonia (honi buruz bere Autobiografian idatzi zuen).“1917ko uda bakar-bakarrik pasatu nuen, Petrogradoko inguruetan. Kant irakurri nuen eta lan handia egin nuen. Ez nuen nire pianoa landara eraman nahi, pianorik gabe irteten den material tematikoa hobea zela erakutsi nahi nuelako… Ideia horri esker, pianorik gabeko lan sinfoniko oso bat konposatu nuen. Modu horretan idatzita, orkestrako koloreak argiak eta garbiak izango ziren, halabeharrez. Nik banuen ideia bat, egingo nuen sinfonia Haydnen estilokoa izateko –nire ikasketen hasieran, Tcherepninekin emandako eskoletan, Haydnen teknikak bereziki erakartzen ninduen–, eta barru-barruko planteamendu horrekin askozaz samurragoa egin zitzaidan pianorik gabe “korronte arriskutsuan” murgiltzea. Nire ustez, gure garaian bizi izan balitz, konposizio estiloa mantenduko balu ere, estilo modernoaren zerbait ere bereganatuko luke. Konposatu nahi nuen sinfonia zen hori: sinfonia bat, modu klasikora. Benetako forma hartzen joan zenean, honela deitu nion: “Sinfonia Klasikoa”; lehenengo eta behin, deitzeko modurik errazena zelako; bigarrenik, eta handikerietan ibili gabe, liztor habia sortzeko; eta, azkenik, Sinfonia benetan “klasikoa” zela frogatu nezakeelako esperantzan, etekin handia aterako niokeelako.\nBere itxaropen guztiak bete egin ziren. Prokófievek, nekez ulertu zitekeen abangoardiako konpositoretzat jotzen zenak, harridura sortu zuen lan honekin, izan ere, nazioarteko aintzatespena lortu zuen bere estreinaldian, konpositoreak berak 1918ko apirilaren 21ean San Petersburgon zuzendutakoa. “Oro har, ez dauzkat estimu handitan beste pertsona baten "eraginpean" idatzitadauden Pulcinella edo nire Sinfonia klasikoa bezalako lanak. Zoritxarrez, Stravinskyk beste modu batean pentsatzen du, eta ez du ikusten egoera hori ikusi eta gauza bera gura duen tximinoa bezala…”.\nLana lau mugimendutan dago idatzita. Lehenengoak, Allegrok, gai nagusi bikain bat deskribatzen du, eta orkestrako atal guztiek protagonismo bera daukate. Biolinen erregistrorik altuenean interpretatutako melodia maitagarri eta gozo batek bigarren mugimenduaren Larghetto hasi eta amaitzen du; erdialdera-edo, pizzicato bat egiten du, tutti bikainaren aurretik. Hirugarrena Prokófievek 1916an konposatutako Sinfoniaren lehenengo mugimendua izan zen, Gavotta, Non troppo allegro. Finaleak, guztietatik bikainenak, abilezia eta gaitasun handia eskatzen dio orkestrari, folklore errusiarraren beraren melodiak gogorarazten dituen bitartean.\nJan Simon, pianoa\nZazpi urte zituela hasi zen pianoa ikasten aitaren laguntzarekin, Ladislav Simon konpositore eta zuzendariarekin, alegia. Pragako Musikaren Akademian ikasi zuen. Graduatu ondoren, bere musika-ikasketekin jarraitu zuen erakunde berean, Ivan Moravecekin batera. Ondoren, Homero Franceschen eskolak jaso zituen Zurichen, eta James Toccoren eskolak Lübecken.\nArrakasta handiz parte hartu du hainbat musika lehiaketatan. Mallorcako Chopin Lehiaketan saritu egin zuten 1985ean, Pragako Udaberriko Jaialdiaren lehiaketan 1988an, William Kappel (AEB) Lehiaketan 1990ean, eta Bruselako Isabel Erreginaren Lehiaketan 1991n.\nJan Simonek sarritan jo izan du orkestra ezagunekin, hala nola: BBCren Orkestra Sinfonikoa, Baltimoreko Orkestra Sinfonikoa, Israelgo Orkestra Filarmonikoa, Txekiako Orkestra Filarmonikoa, Bonneko Beethovenhall Orkestra Sinfonikoa, Pragako Irratiaren Orkestra Sinfonikoa, Moskuko Bakarlariak, Eslovakiako Orkestra Filarmonikoa, Pragako Philharmonia, Pragako FOK Orkestra Sinfonikoa eta beste askorekin. Zuzendari ospetsuekin egin du lan: Jiří Bělohlávek, Tadeusz Strugala, Vassili Sinaisky, Marc Soustrot, Serge Baudo, Ondrej Lenárd, Libor Pešek, Jakub Hrusa eta Gaetano Delogurekin, besteak beste. Bere kontzertu birek hainbat herrialdetatik eraman izan dute, hala nola, Estatu Batuetatik, Kanadatik, Mexikotik, Australiatik, Egiptotik, Japoniatik, Txinatik eta Taiwanetik. Bere diskografiak 20 titulu baino gehiago ditu. 1996. urtean, Cannes Classical Saria eskuratu zuen, mundu mailan estreinatutako Schulhoffen Pianorako kontzertuak lanaren grabazioagatik (Supraphone).\nBere ibilbide artistikoaz gain, Pragako Irratiaren Orkestra Sinfonikoaren intendente kargua du. 2012az geroztik, instrumentu taldeak eta Pragako Irratiak antolatutako lehiaketak eta jaialdiak zuzentzen ditu.\nAnne Manson, zuzendaria\nAnne Manson zuzendari estatubatuarrak podioaren gainean duen dinamismoa, aldakortasun estilistikoa eta jendeari konpositorearen barne-mundua helarazteko duen gaitasuna ditu ezaugarririk nabarienak. Manitoba Chamber Orchestraren zuzendari musikala izan da 2008az geroztik, eta bira arrastatsuak egin ditu orkestrarekin; bere batutapean, prestigio handia eskuratu du, eta ganbera errepertoriora hurbildu eta ideia berriak aztertu ditu.\nMundu osoko orkestrak zuzentzeko gonbidatu izan dute: London Philharmonic, Wiener Philharmoniker, Singapore Symphony, Swedish Chamber Orchestra, Parisko Ensemble Intercontemporain, Leipzig Radio Orchestra, Los Angeles Philharmonic, Royal Scottish National Orchestra, American Composers Orchestra eta BBC Scottish Orchestra, besteak beste. Halaber, Espainiako hainbat orkestra garrantzitsu ere zuzendu ditu.\nIkaragarri txalotu dute opera errepertorioan egindako lan etengabeagatik. Hori horrela, Anne Manson Kanadako DORA Award izenekoarekin saritu dute, Brittenen Midsummer Night’s Dream operagatik. Sari hori Kanadako antzerki, dantza eta operaren sari gailena da. Aipagarriak diren beste interpretazio batzuk hurrengoak izan dira: Barberren Vanessa, New York City Operan; Cosi fan tutte, San Frantziskoko Operan; eta Philip Glassen Orphée, Portlandeko operan. Gainera, azpimarratzekoak diren beste emanaldi batzuk ere baditu, besteak beste, Genoako Gran Theatre antzokian edota Stockholm Royal Operan egindakoak.


author_facet:"Elhuyar Hizkuntza Zerbitzuak" author_facet:"Euskadi (Autonomia Erkidegoa) . Hezkuntza, Unibertsitate eta Ikerketa Saila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)"\nEgilea: Elhuyar Hizkuntza Zerbitzuak Egilea: Euskadi (Autonomia Erkidegoa) . Hezkuntza, Unibertsitate eta Ikerketa Saila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua)\nElektrizitatea eta automatismo elektrikoak (Modulua) 6 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 6 Instalazioa eta mantenimendua (Lanbide Arloa) 6 Lanbide Heziketa 6 Mantentze-lan elektromekanikoa (Heziketa Zikloa). Erdi maila Gehiago ... 6 Mekanizazioa (Heziketa Zikloa). Erdi maila 5 Fabrikazio Mekanikoko Sistema Automatikoen Programazioa (Modulua) 5 Muntaia- eta mantentze-lan elektriko/elektronikoak (Modulua) 5 Sistema automatizatuak (Modulua) 4 Automatizazioa eta robotika industriala (Heziketa Zikloa). Goi maila 4 Elektrizitatea eta Elektronika (Lanbide Arloa) 4 Galdaketa eta pulbimetalurgiaren bidezko produkzioa (Heziketa Zikloa). Goi maila 3 Linea automatizatuen muntaia- eta mantentze-lanak (Modulua) 2 Mekatronika Industriala (Heziketa Zikloa). Goi maila 2 Sistema sekuentzial programagarriak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Lan giroko harremanak (Zeharkako Ikasgaia) 1 Linea Automatizatuen Eroapena eta Mantentze Lanak (Modulua) 1 Mantentze-lanen eta kalitatearen prozesuak eta kudeaketa (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Zenbakizko kontrol bidezko mekanizazioa (Modulua) Guztiak ikusi ... gutxiago ...\nElhuyar Hizkuntza Zerbitzuak Euskadi (Autonomia Erkidegoa) . Hezkuntza, Unibertsitate eta Ikerketa Saila 4 IMH Makina Erramintaren Institutua 4 Navarro, Francisco 3 Urresti, Igor 2 Navascués, Josemari Gehiago ... 1 IRALE (2009-2010 ikasturtea) 1 Osinalde Vidal, Asier 1 R-300 Guztiak ikusi ... gutxiago ...\n6 Curriculumeko baliabideak 1 EIMAk onetsitako materialak 1 IRALEren materialak


Enplegu-agentzien jarduerarako erantzukizunpeko adierazpena. - Eusko Jaurlaritza\nEnplegu-agentzien jarduerak gauzatzeko gaitzea\nAraudia Real Decreto 1796/2010, de 30 de diciembre, por el que se regulan las agencias de colocación Araudia Real Decreto Legislativo 3/2015, de 23 de octubre, por el que se aprueba el texto refundido de la Ley de Empleo\nEuskal Autonomia Erkidegoan baimendutako agentziei buruzko kontsulta egiteko\nEnplegu-agentzia gisa jarduteko erantzukizunpeko adierazpena\nEz dio administrazioarekin kontratuak egitea debekatzen duen inongo egoerak eragiten, azaroaren 14ko 3/2011 Legegintzako Errege Dekretuan xedatzen denaz bat ¿ sektore Publikoaren Kontratuen Legearen testu bategina onartu zuen errege-dekretu horrek.\nJarduera-metodologia egokia duela, zehazki, hauek:\nLangileen profilak, gaitasunak, ezagutzak eta kualifikazioa baloratzeko prozedura, metodo eta tresnak, eskainitako lanpostuen eskakizun eta ezaugarrietara egokitzeko.\nBitartekotza-jarduerak egiteko beharrezko material teknikoa, eta halako jarduerak ez badira, enplegua bilatzearekin, langileak hautatzearekin eta orientazio eta informazio profesionalarekin lotutakoak.\nEnplegu-zerbitzu publikoen sistema informatikoen osagarri diren sistema informatikoak ditu, enplegu-eskaintza eta -eskaerei buruzko informazio-hornidura, bai eta kolokazioagentzia gisa egiten diren gainerako jarduerena ere, hilean behin egin dadin gutxienez, eta soilik bitarteko elektronikoen bidez sistema informatikoa diogunean, ondorengoa ulertuko da:\nEstatuko Enplegu Sisteman zehaztuko den web gunean sartzeko aukera eskaintzen duena, nortasuna segurtasunez balidatzeko aukera eskaintzen duena, eta baita XML formatua eta datuen oinarrizko egitura duten fitxategien bidez informazioa igortzeko aukera, aldez aurretik finkatutako ezaugarriekin. Datuok izango ditu, gutxienez:\nLangile bakoitzari buruzko informazioa, egin duenaren inguruan\nEraginkortasuna neurtzeko zehaztutako adierazleen arabera, egindakoari buruzko informazio metatua, horren barruan dela antzemandako lan-eskaintza eta lanpostuei buruzko informazioa eta betetako lanpostuei buruzkoa.\nWeb gune hau dauka\nLan-zentro egokiak ditu, kontuan izanik neurria, ekipamendua eta titulartasun-erregimena; horrek zera esan nahi du (ez bete erakundearen jarduera enplegu-eskaintza eta -eskaerak soilik bitarteko elektronikoak erabiliz kasatzea denean):\nJarduera egingo den instalazioaren jabetza, errentamendua edo erabilera-eskubidea duela.\nIrekitzeko udal-lizentzia duela, edo, hori ezean, horren eskaera, jarduera egingo den lan-zentroen jarduerara egokituta, edo jarduera egitea ahalbidetzen duen bestelako dokumenturen bat, aplikagarri den udalaraudiarekin bat.\nErabiltzaileei arreta emateko instalazioek segurtasun eta higiene arloko indarreko araudia betetzen dutela, bai eta lan-zentroetako laneko arriskuen prebentziokoak ere.\nLan-zentroek irisgarritasun unibertsalari buruzko indarreko araudia betetzen dutela.\nLanlekuek leku egokiak dituztela, behar bezala identifikatuak eta bereiztuak, jarduera behar bezala aurrera eramateko, bai arreta banan-banan eskainita, edo taldeka. Lana ondo egiteko, gutxienez ondorengoak izan beharko dituzte: informazioa eman eta zain egoteko leku bat, beste bat banan-banako arreta eskaitzeko, eta beste bat taldeei kasu egiteko.\nLantokiak baduela jendeari arreta eskaintzeko ordutegi bat; ordutegi horrek astean hogeita bost ordukoa izan beharko du, gutxienez.\nBaduela esperientzia enpleguaren inguruko programak edo giza baliabideen kudeaketa aurrera eramateko orduan. Honela zehaztuko da hori:\nGutxienez urtebeteko esperientzia izatea enpleguaren inguruko programak edo giza baliabideen kudeaketa aurrera eramaten. Esperientzia hori ondorengoetakoren batek izan beharko du: erantzukizunpeko adierazpena aurkeztu duen erakundeak; kolokazioagentziaren sustatzaileek; edo enpresan diharduten teknikarien % 50ek gutxienez.\nLangileak birkokatzeko enpresa gisa jardun nahi duten pertsona fisiko edo juridikoek gutxienez urtebeteko esperientzia izan beharko dute enpresak berregituratzeko prozesuetan lanik gabe geratutako langileak birkokatzen. Esperientzia hori ondorengoetakoren batek izan beharko du: erantzukizunpeko adierazpena aurkeztu duen erakundeak; birkokatzeagentziaren sustatzaileek; edo enpresan diharduten teknikarien % 50ek gutxienez.\neta honako konpromisoak hartzen ditu\nZerbitzuak doan eskainiko direla bermatzea, dela lan arloko bitartekaritza egitean, dela lana bilatzen laguntzearekin zerikusia duten zereginak burutzean, eta azken horren barruan sartuko dira lan-norabidea zehazten laguntzeko diren ekintzak nahiz erakundeari finantziazio publikoa lortzea ekarri dioten guztiak.\nEnplegua lortzeko berdintasun-printzipioa bermatzea bere jarduera-arloan, eta diskriminaziorik ez egitea, ez zuzenean, ez zeharka, jatorri (arraza edo etnia barne), sexu, adin, egoera zibil, erlijio edo sinesmen, iritzi politiko, orientazio sexual, afiliazio sindikal, baldintza sozial, Estatu barruko hizkuntza edo ezgaitasuna oinarri hartuta, betiere, dagokion lana egiteko gaitasunak baldin badituzte langileek.\nLantoki bakoitzean gutxienez bi langile izatea erabiltzaileei arreta egokia emateko. Langile horien % 50ek erdi-mailako edo goi-mailako titulua edo horien maila baliokidea izango dute. Era berean, langileei arreta ematen dieten langile teknikoen % 50ek gutxienez 6 hilabeteko gutxieneko esperientzia izan beharko du enpleguko eta/edo giza baliabideetako programetan.\nDatuak erabiltzeko orduan, langileen intimitatea eta duintasuna errespetatuko direla bermatzea; eman beharreko pauso guztietan, datu pertsonalak babesteari buruzko araudiak dioena bete beharko da.\nLege eta arauetan nahiz koordinazioko tresnetan kolokazioagentzientzat ezartzen diren betebehar eta baldintzak betetzea, eta jarduerak dirauen artean horiei eustea; hauek dira lege edo arauok: abenduaren 16ko 56/2003 Legea, Enpleguari buruzkoa; abenduaren 30eko 1796 Errege Dekretua, kolokazio Agentziak arautzen dituena (4. artikulua). Kontuan hartu beharko dira, era berean, Enpleguaren Estatuko Sistemaren web orrian aipatzen den baldintza eta betebeharren dokumentua, araudietan jasotzen den beste edozein betebehar, eta Enpleguaren Zerbitzu Publikoek emandako jarraibide eta prozedurak.\no eskabidea bete\no dokumentuak eta prestatutako inprimakia erantsi\no eskabidea sinatu\no bidali eskabidea eta erantsitako dokumentuak\nOHARRA: ez duzu formularioa saio bakar batean bete, sinatu eta bidali behar. Nahi baduzu, Administrazioaren sistema informatikoan gorde dezakezu, eta hurrengo saioetan prozesua jarraitu.\nAdministrazioak hilabetez gordeko ditu zuk emandako datuak. Dena dela, eskabidea araudiak ezarritako epe barruan aurkeztu beharko duzu.¿\nGehienez 7 egun\nEkintza ustezkoa bada edozein unetan berraztertze-errekurtsoa jarri ahalko da ustezko ekintza izan eta hurrengo egunetik aurrera.\nInformazio gehiago: 39/2015 Legea, Herri-administrazioen araubide juridikoaren eta administrazio-prozedura erkidearena (VII. Titulua, Egintzak administrazio-bidetik berrikustea).


Industria Digitaleko Gradu duala > Gradua\nGradu hau ikasita, industria ehuna osatzen duten enpresak digitalizatzen lagunduko duzu, lehiakortasun eta kalitate maila hobetzen.\nInteres hauek dituzten pertsonentzat:\nAdimendun fabriketan erabakiak era autonomoan eta ekoizpen prozesuak langileekin batera koordinatuta hartzea optimizatzeko interesa dutenentzat.\nInformatika eta industria teknologien zabalkundea egin eta gailu eta tresna adimendun eta automatizatuetan interesa dutenentzat, robotika, ikuspena eta hodeiko datuen analisia bateratuta.\nGauzen Internet industria ingurura aplikatzeko interesa duten aitzindarientzat, 4.0 industriaren objektuak errealitate bihurtuz.\nEta honelako ikasleentzat:\nArlo hauetako Goi mailako Heziketa (LOE - Hezkuntzaren Lege Organikoa) Zikloetatik datozenentzat:\nIndustria inguruko produkzioa eta prozesuak digitalizatzeko teknologiarik egokienak hautatzen eta aplikatzen\nJoera teknologikoak eta esparru horretan duten eragina aztertzen\nEnpresa bateko informazio eta ekoizpen sistema guztiak bateratzen, adimendun lantegiaren ikuspena ezartzeko.\nEnpresa bateko ekoizpen eta fabrikazio sistemen eragiketak adimenez automatizatzen.\nIndustria enpresaren antolaketan digitalizazio prozesuen eragin globala ebaluatzen.\nEnpresan lan egingo duzu 2. mailan hasita\nEnpresetan lan egingo duzu, proiektu errealekin, gelan ikasten dituzun ezagutzak eta teknologiak aplikatuz, 4.0 industriaren ikuspena errealitate bihurtzen duen profesionalen talde batekin batera.\n"Daimler-ek beti egin du berrikuntzaren, bikaintasunaren eta pertsonen aldeko apustua.Aldaketa teknologiko oso sakon batean murgildu..."\nMercedes-en Espainiako zuzendari nagusia\nDaimler-ek beti egin du berrikuntzaren, bikaintasunaren eta pertsonen aldeko apustua.\nAldaketa teknologiko oso sakon batean murgilduta gaude. Bi urtetan, ibilgailu elektrikoak fabrikatzen egongo gara. Muntaketa lineak berritu eta ekoizpenean aplikatzen diren teknologia digital berrietara egokituko ditugu.\nOso albiste ona da industria teknologia eta informatika bateratzeko gai diren Industria Digitaleko gradudunak hartu ahal izatea\nEmilio Titos, Mercedes-en Espainiako zuzendari nagusia\nInguruko garrantzizko industria enpresetan prestatzea.\nGoi mailako trebakuntza teknologikoa 4.0 Industrian, enplegu eskaera ugaria duen sektore baterako sarbidea emango dizuna.\nAtzerrian seihileko bateko egonaldi bat edo bi egiteko aukera, unibertsitateko ikasketa eta enpresakoa bateratuz.\n"Digitalizaziorako aldaketa lehiakortasuna ziurtatzeko giltzarri delarik, Industria Digitaleko gradu duala bereziki interesgarria..."\nGiza baliabideen kudeatzailea, Vaillant\nDigitalizaziorako aldaketa lehiakortasuna ziurtatzeko giltzarri delarik, Industria Digitaleko gradu duala bereziki interesgarria iruditzen zaigu taldeetako portaera dinamika batzuen aurreikuspenerako, saioetako datuen tratamendurako eta datuetan oinarritutako erabakiak hartzeko gure produktuen garapen prozesu osoan.\nDigitalizaziorako aldaketa funtsezkoa da lehiakortasuna ziurtatzeko\nNaiara García, Giza baliabideen kudeatzailea, Vaillant


Josu Andoni Begoña - LOIUko Alkatetzarako Hautagia - EAJ - PNV\nLOIUKO ALKATETZARAKO HAUTAGIA\nJosu Andoni Begoñak, Loiuko auzokidea eta alkatea denak, 42 urte ditu. Magisteritza ikasketak burutu zituen Euskal Herriko Unibertsitateko Gasteizko campusean eta, era berean, Zuzenbideko 4. mailara arteko ikasketak egin zituen Deustuko Unibertsitatean.\nLoiun lanean buru-belarri aritu aurretik, irakaslea izan zen 14 urtetan zehar Andrés Urdaneta ikastetxe ezagunean. Alkatea da 2015. urtetik.\nEremu pertsonalean, kirolzale amorratua da arlo guztietan. Txirrindulari ohia, eskubaloiko jokalari eta entrenatzaile ohia, aspaldian mendi ibilbide, lasterketa eta trail-ak egiten ditu. Loiuko naturarekin bat egitea atsegin du, indarrak hartzeko edota era ezberdinetako musika entzuten. Gogokoa du ere herriko inguruetatik ibiltzea, auzokideekin zuzeneko harremana izateko eta bai Udalari bai eguneroko bizitzari dagozkion gauzei buruz hitz egitea. Loiuko mendi eta bideetan zehar korrika egitea gustukoa du, bai arratsaldez zein gauez.\nSare sozialen eta blog-en zalea ere bada, Facebook, Twitter eta Instagram erabiltzen ditu eta orotara 12.000 jarraitzaile baino gehiago ditu. Oso gogotsu aritzen da Udalak martxan dituen proiektuak bere blogean azaltzen www.josuandoni.eus. Bere hitzetan, “oso aurkikuntza handia da, herrian zer gertatzen den azaldu eta elkarbanatu ahal izateko aukera mugagabeak eskaintzen dituena. Gardentasunaren alde egiten dut eta hau modu edo bide bat da, gure auzokideei zuzendutako leiho irekia bilakatuz”. Astero blog-a eguneratzen saiatzen da, sare sozialetan dituen beste profilen edukiekin uztartuz.\nLoiuko herriaren eskubide eta interesen alde beti lanean\nJosu Andoni Begoña Fdez.de Arroiabe\nIdoia Bilbao Diez\nJoseba Aresti Llona\nAinhoa Tubet Solaun\nAsier Bilbao Aurrekoetxea\nMari Jose Mentxaka Mentxaka\nPedro Mari Arriaga Urrutikoetxea\nBegoña Ayo Isuskiza\nJuana Mari Dobaran Urteaga\nJose Dominguez Da Silva\nIzaskun Llona Bidaurrazaga\nGarraioari bultzada berri bat eman Loiun, gure auzokideen hoberako, bizkaiko foru aldundiarekin batera zuzeneko koordinazioa dugularik.\nEtxebizitza Plana garatu Ariztondo-Txiline eremuan, babes ofizialeko 50 etxebizitzetako bloke bat eraikiz.\nUdal igerilekuetarako proiektu bat garatu, Loiuko gazte eta familiei zuzendua, gure auzokideen bizi-kalitatea hobetzeko asmoz.\nAntzokia eraiki eta Gaztegunea berriztatu. Kirol eskaintza handitu gimnasioa, rokodromoa, kalistenia eta Pump Track-aren eraikuntzarekin.\nArreta bulegoa zabaldu Larrondon eta udal egoitzak egokitu. jolas parkea estali, txakurgune bat sortu eta belar artifizialeko zelaia egin.\nEuskararen eta berdintasunaren aldeko apustua, euskaltegi berriaren egoitza sustatuz eta loiuko Emakumeen elkartearen sorreran lagunduz.\nZirkulazio-jarioa hobetu errotonda baten bidez, eta Bizkaiko Foru Aldundiari udal batzak adostutako saihesbidea eraikitzeko eskaera luzatu.\nZorrik gabeko Udala izaten jarraitu arlo ekonomikoari dagokionez, eta aireportutik diru-sarrera iturri garrantzitsua izatea lortzeko ahaleginak egin. Administrazio elektronikoa ezarri, Loiu eguneratzeko asmoz.\nProiektu berritzaileen alde egin lanbagezia-tasak gutxitzen jarraitu dezan. Loiuko Elkarteak ekonomikoki zein logistikoki laguntzen jarraitu.\nGure auzo guztietan inbertitu: argi puntu berriak, asfaltatzea, saneamendua, birziklatzea, irisgarritasun bide berriak, txakurrentzako gune berriak (txakurgunea)…\nEAJ-PNVren proiektua LOIUko herrirako


EUSKARA, GURE HIZKUNTZA – Oronozko Eskolako Bloga\nOronozko Eskolako Bloga\nAUZOLANEAN GURE LIBURUTEGIA ERAIKIZ\nAMATXI ETA AITATXIEKIN SOLASEAN\nEUSKARAZ BIZI NAHI DUT OPARIA\nAtzo, opariak jaso genituen: bufak, bixerak eta rubik kuboak. MILA ESKER ETA GORA EUSKARA!!\nBaztango ikasle guztiak Euskara sustatzeko proiektu polit batean murgildu gara. “Euskaraz Bizi Nahi Dut” lelopean ipuin batzuk egin ditugu koxkorrek eta handiek. Txikiek berriz, ipuina egin beharrean marrazki batzuk egin dituzte.\n2020ko azaroaren 20an Euskaraldia hasi zen. euskaraldia gaia landu genuen 3 gelak. Gela bakoitzean Euskaraldiari buruzko gauzak hitz egin genituen. Puxikekin eskola apaindu genuen, eskola kanpoan ere puxika batzuk jarri zituzten. Ikaskide bakoitzari 2 puxika eman zizkiguten etxera eramateko edo Euskaraldiari buruzko argazkia ateratzeko. GORA EUSKARA!!\nAste honetan euskararekin lotutako atal berri bat argitaratu du Ttipi -Ttapak. Handien gelakoek atal hau aztertu eta lantzea erabaki dute. Bide batez, kontu hauek gure blogean sartzea egokia dela pentsatu dugu. Honela ondorengo azpiatalak sortu ditugu: kalko ustelak, zein da zuzena? eta bitxikeriak.\nIrakurtzera animatzen zaituztegu!\nAurten gure eskolan euskararen erabilera egokia sustatu nahi dugu. Honats ideia batzuk!\neuskararen erabilera egokia\n2018/2019ko 2. BATZARRA\nEskolako ikasleak elkartu eta Modestoren azalpenak entzun genituen. Ondoren taldeetan banatu ginen euskararen gaia lantzeko. Bukatzeko abesti hau entzun eta dantzatu genuen.


Askari goxo eta osasungarria | Aldizkaria | EROSKI CONSUMER\nOgitartekoak: beti-betikoak... eta gehiago ere bai\nBeti ezagutu izan den ogitartekoari lagun -eta etsai- berriak agertu zaizkio etxe askotan: opilak, ogi bereziak (moldekoak, adibidez) eta osagai gehiago biltzen dituzten beste batzuk (esne-opila, txokolatezko hazitxoak dituztenak...). Horietako batzuk, egia esan, ez dira batere osasungarriak, azukre eta gantz gehiegi dituzte eta; ez da komeni, beraz, maiz-maiz jatea. Ogitartekoa (hitzak esaten duen bezala, ogiz egina, eta ahal dela osokoa edo zerealak edo haziak dituena) oso aukera ona da haurrek ongi mastekatzen ikas dezaten batetik, eta, bestetik, ogiak karbohidrato ugari ematen dituelako, eta mantenugai horiek dira, hain zuzen, haurren elikaduran toki gehien hartu behar dutenak. Ogitartekoa zerez egina dagoen ere oso kontuan hartu behar izaten da askariaren elikadura-balioa zer-nolakoa den jakiteko, eta haurrak zapore batzuetara eta besteetara zaletzeko. Haurra osasuntsu badago eta zenbait ekintza edo jarduera egiten baditu, muga handirik ez zaio ezarri beharko eguneroko dietan; ona da askotariko zapore eta testuretara ohitzea.\nGaziak. Hestebeteek (txorizoa, saltxitxoia, fueta, sobrasada...) eta pateek gantz ugari izaten dute, baita gantz saturatuak ere, eta neurrian hartzekoak dira ondorioz. Gazien arteko aukerarik gomendagarrienak urdaiazpiko on bat edo urdaiazpiko egosi naturalenak eta kalitate onenekoak dira, produktu horiek izaten dituzte-eta gutxien gehigarriak eta jatorrizko lehengaiaz besteko osagaiak.\nBerritasuna. Ogitarteko edo sandwich begetalak edo pate begetalez prestatuak. Ogitartekoan begetalen bat jartzea aukera osasungarria da oso (tomatea, letxuga, tipula uztai freskoak edo erregosiak, pistoa, eskalibada...). Haurra txiki-txikitatik ohitzen bada denetarik jatera, eta bere adinari dagozkion ohiko otorduetan muga berezirik jartzen ez bazaio, ez du arazorik eta eragozpenik izango denetarik jateko, elikadura-balio handiko jakiak tartean. Pate begetalek aukera ugari eskaintzen dituzte (humusez egina, garbantzuz, txanpinoiz, olibaz, berenjenaz...), eta lagundu egiten dute haurra zapore berrietara ohitu dadin; gainera, orekatu egiten dituzte haurrek gehiegizko kopuruetan hartu ohi dituzten animalia-jatorriko proteinak.\nOgi bereziak. Modu osasungarri eta erakargarria da haurren gosariak, hamaiketakoak eta askariak dibertsifikatzeko. Ogi batzuk hain izaten dira gustagarriak, huts-hutsik ere jan litezke: muesliduna, fruta lehortuak dituena (mahaspasak, mertxika-belarriak, sagarra, platanoa edo kokoa), fruitu lehorrekin egina, mahaspasak dituzten xigorkiak...\nZerealak. Mueslia fruta eta zukuarekin, jogurtarekin, esnearekin edo edari begetal batekin; arrozesnea, olo-krema... Aleetan datozen zerealak (arroza) edo malutetan datozenak (mueslia, oloa, artoa...) ongi geratzen dira uretan egosita, zukuarekin, esnearekin edo edari begetalekin nahasita, edo fruta lehortuekin edo egosiekin (sagarra, udarea...). Plater energetikoak eta elikagarriak izaten dira, askaritan indarberritzeko ezin egokiagoak eta betiko ogitartekoen ordezkoak.\nHaurrek egunean bi fruta atal jan behar lituzkete, gutxienez. Fruta freskoa eskaintzea da aukera bat, edo txandakatu egin daitezke konpotarekin, fruta errearekin edo egosiarekin, baita zuku naturalekin ere. Haurrek fruta jateko modu egokia izan daiteke otordutik otordurako tarteetan eskaintzea, gosea zertxobait arintzeko. Aurkezteko erak ere askotarikoak izan daitezke. "Txikiari, txikituta: haurrei batzuetan gehiago atsegin zaie fruta zati txikietan eta kolore askorekin ematea", iradokitzen du Marta Garaulet-ek Niños a comer liburuan (Haurrak, jatera), horrela lor daitekeelakoan haurrek fruta freskoa bere horretan jatea. Askaritan fruta beste ezer baino lehen eskainiz gero, aukera gehiago izango ditugu haurrek jan dezaten. Ogitartekoa jan ondoren haurrak asexeak egoten dira, eta ez dute izaten beste ezer jateko gogorik, are gutxiago oso maite ez badute.


Argia Multimedia. Hizkuntza politikaz eta hau berritu beharraz\nHizkuntza normalizazio prozesua gehiago jokatzen da botere-lehian hizkuntzen arteko sedukzio-lehian baino. Botere harreman horien araberakoa da gizartean nagusitzen den hizkuntza. Norbanakoen praktika eta ekimen kolektibo antolatuak beharrezko izan arren, hizkuntza galera prozesu guztietan bezala, normalizazio prozesuetan ere botere eta politika publikoen erabilera ezinbestekoa da. Hizkuntza normalizazioak ikuspegi hori bere baitan izango duen hizkuntza politika garatzea eskatzen du, jakinik orain arteko hizkuntza politikak ez direla nahikoak, eta berriak ezinbesteko direla.\nHorretan sakondu dute Euskaren Plaza Hutsa jardunaldietan antolatutako solasaldia honetan Josu Amezaga EHUko irakasleak, Arkaitz Fullandondo soziologoa eta EHUko irakasleak eta Paul Bilbao euskal filologian lizentziatua eta Kontseiluko zuzendariak.\nHarrera Izaro Zinkunegiren eskutik, eta sintesi ariketa Aize Otañok.


Iametzak garatutako Aditranskrib tresna estreinatu dugu ARGIAn ?Gure Esku Dago? hitzaldiarekin - Iametza Interaktiboa\nIametzak garatutako Aditranskrib tresna estreinatu dugu ARGIAn ?Gure Esku Dago? hitzaldiarekin\n2014, 30 maiatza\nPasa den apirilaren 29an EHUko Bizkaia Aretoa Paraninfoan, Gure Esku Dago ekimenaren baitan, Juan Jose Ibarretxe, Floren Aoiz eta Gemma Zabaletak hitzaldia eskaini zuten. Guk hiruen hitzaldiak euskarara itzuli eta Iametzan garatu dugun Aditranskrib tresnarekin aztertu ditugu.\nTresna hau hipertranskribapenetan oinarritutako garapena da. Hau da, multimedia elementu baten transkribapenetik abiatzen da. Kasu honetan transkribapena egiteaz gain, itzulpena ere egin dugu, hitzaldiak gazteleraz izan baitziren.\nHala ere, Aditranskrib ez da azpitituluak editatzeko tresna bat, nahiz eta horretarako ere baliatu daitekeen. Tresna honen indarra transkribapena multimedia elementuarekin sinkronizatuta izanda, ondorengo lanketa eta partekatze aukeratan dago.\nHizlarien hitzen estatistikak ateratzen ditu tresnak eta emaitzak sare sozialen bidez partekatzen ditu\nTresna honek eskaintzen duen aukeretako bat, hitzen estatistikak ateratzea da. Adibidez, froga ezazue, zenbat aldiz aipatu duten hizlariek “Independentzia” hitza (“independentzi*” bilaketa eginda probatu daiteke) edo zenbat aldiz “erabakitzeko eskubidea” (“erabakitzeko eskubide*” bilaketa eginda probatu daiteke). Erabiltzaileak nahi dituen hitz edo adierekin egin ditzake frogak. Bilaketak egiteko argibide guztiak laguntza orrian jaso ditugu. Hala, tresna hau oso erabilgarria da, mahai-inguru eta eztabaidatan hainbat ondorio ateratzeko. Erabiltzaileek “aurkikuntza” horiek sare sozialen bidez partekatzeko modu erraza ere eskaintzen du tresnak, baita aipamen horiek noiz egin diren erakusten duen estatistika-grafiko bat ere eta hitzaldi edo mahai-inguruaren unerik nabarmenduenak hautatzeko aukera ere. Popcorn.js erabiliz, hizlarien hainbat erreferentzia aberasteko aukera ere badago. Kasu honetan, Interneteko hainbat lotura baliatu dira hitzaldiak aberasteko. Informazio hori bideoarekin batera ikus daiteke eta klikagarria da. Web aplikazio hau Gipuzkoako Foru Aldundiko Berrikuntza, Landa Garapena eta Turismo sailaren diru-laguntzari esker garatua izan da, GPLv3 lizentziapean sareratu dugu eta Github-en aurki dezakezue.\n?Zenbakiz? trikitixa partiturak osatzeko editorea sortu dugu


Teknologiaren eragina bizitza osoan zeharreko ikaskuntzan\nBizitza osoan zeharreko ikaskuntzari eta teknologiari buruz Pew Research Center-ek argitaratu duen txostenak, biztanleria helduaren ikasketa mailaren arabera ikaskuntzan desberdintasun nabarmenak daudela baieztatzen du.\nZentzu honetan, goi mailako ikasketak dituzten pertsonen %87ak ikaskuntzako jardueraren bat egin du azken urtean zehar, bigarren mailako ikasketak edo gutxiago dituzten pertsonen %60aren aurrean.\nEnplegua duten pertsonen artean, aldiz, unibertsitate mailako ikasketak dituzten pertsonen %72ak bere lanarekin zerikusia duen prestakuntzaren batean hartu du parte, bigarren mailako edo gutxiago duten pertsonen artean erdiak gutxi gora behera (%49) hartu du parte.\nEra berean, aipatutako txostenak ikasterako orduan teknologiak gero eta paper garrantzitsuagoa duela jartzen du agerian eta pertsonen ikasketa mailarekin bere erabilera hazi egiten dela. Zehazki, ondorengo aspektuak aipatzen dira,\n- goi mailako ikasketak dituzten pertsonen %58ak Internet erabili du ikaskuntzako jardueraren bat egiteko, bigarren mailako ikasketak edo gutxiago dituzten pertsonen artean %43ak erabili du.\n- pertsona landunen kasuan, bigarren mailako ikasketak dituzten pertsonen %40ak Internet erabili du ikasteko, eta goi mailako ikasketak dituztenen artean Internet erabili dutenak %64an kokatzen da.\n[PDF - 1780.56 kb]


Kaldereroak Eibarren — dantzan.eus\nHemen zaude: Hasiera › Komunitatea › Kezka dantza taldea › Kaldereroak Eibarren\nBaserriz baserri koko-dantzekin eta koko-eskean ibili ondoren hurrengo astean kaldereroak iritsi ziren Eibarrera beste behin ere. Barixaku erregularrean edo aratosteetako ostiralean izan ohi dira Eibarren kaldereroen dantzak eta abestiak entzuteko eta ikusteko aukera, eta hala izan zen aurten ere. Kezka dantza taldeak antolatuta ...eta kitto! euskara elkartearen laguntzaz antolatuta Eibarko hainbat talde eta lagun izan ginen kaldereroen etorrera ospatzen.\nUstekabe fanfarrearekin entsegua egin ostean 20:00tan abiatu ginen Urkizuko parketik Untzagara bidean.Tartean dantzan eta batez ere kaldereroen ohiko abestiak kantatuz ibili ginen denok. Urkizutik Untzaga plazarako bidean gurekin batera elkartu zitzaizkigun hartza eta domadorea, eta orduan hasi ziren komeriak beti bezala: umeen izu eta garrasiak, domadoreak hartza ezin kontrolatu eta umeak eta ez hain umeak ihesian... Hartzaren hatzaparretatik ez zen ia inor libratu...\nAbestu, dantzatu eta afari-merienda goxoa egin ondoren bukatu ziren hangoak. Kanpoan euria barra-barra ari zuen, ez zuen ematen atertuko zuenik, ezta festak etengo zuenik ere...


Mohamed Amara jauna matematikako eta aplikazio matematikoetako irakaslea da Paueko Zientziako eta Teknologiako Prestakuntza eta Ikerketa Sailean (UFR), 1996az geroztik. Horrez gain, Matematikaren eta bere Aplikazioen Laborategiko ikertzailea da (PAU – UMR, Ikerketa Zientifikoen Zentro Nazionala, CNRS 5142), eta bertako zuzendaria izan zen 1999tik 2007ra.\nAmara jauna UPPAko aurreko Batzorde Zientifikoko presidenteordea izan zen. Era berean, Zientzia Zehatzen eta bere Aplikazioen Doktorego Eskola zuzendu zuen, 2007ko urtarriletik 2008ko urrira.\nBestalde, 2006az geroztik, Bordele hego-mendebaldeko Informatika eta Automatika Ikerketa Institutu Nazionaleko (INRIA) Magique 3D egitasmoren taldeko kide da. INRIA zentroaren kanpo-kolaboratzailea izan zen Rocquencourt udalerrian, 1997tik 2004ra. Halaber, matematikari buruzko egitasmo zientifikoen arduradun izan zen Parisko Ikerketa Agentzia Nazionalean, 2007ko irailetik 2011ko abendura.\nAmara jauna Matematiken eta bere Interakzioen Laborategi Euromagrebtarreko zuzendarikidea da 2011ko urtarriletik. Amara jauna 2012ko maiatzaren 7an izendatu zuten Paueko eta Aturrialdeko Unibertsitateko errektore.


CSICek bide berri bat ireki du leuzemiak diagnostikatzeko eta tratatzeko | Consumer\nCSICek bide berri bat ireki du leuzemiak diagnostikatzeko eta tratatzeko\nOrganismo horretako ikertzaileek gaixotasun horietako gene baten eta talde berezi baten arteko harremana frogatu dute\nIkerketa Zientifikoen Kontseilu Goreneko (CSIC) ikertzaile-talde batek urrats garrantzitsua eman du leuzemiak diagnostikatzeko eta tratatzeko. Aditu horiek frogatu dute “Dido” genearen eta leuzemia-talde berezi baten (mielodisplasiko-mielougalkorrak) arteko erlazioa. Izen horren azpian zazpi gaixotasun daude, eta horiek ezezagun handia dira hematologoentzat. Ez dago horiei aurre egiteko tratamendu eraginkorrik, ez eta garaiz diagnostikatzeko sistema fidagarririk ere. Baina CSICen aurkikuntzak egoera hori alda lezake.\nIkerketak erakusten duenez, “Dido” geneko alterazioak hertsiki lotuta daude hezur-muineko zeluletako tumoreen sorrerarekin, eta “Dido” tumoreak kanporatzen dituen genea izan liteke. Genearen adierazpena genetikoki aldatutako saguetan eta Salamancako Ospitale Klinikoko pazienteetan frogatu da.\nZortzi hilabete zituela, sagu gehienak gaixotasun horien sintomak agertzen hasi ziren. Gaixoen arteko harremana argi geratu zen, % 100ek nabarmen murriztuta zeukatela “Linea” esamoldea.\nIkerlanaren egileek uste dute gene horren adierazpena edo funtzioa galtzea dela leuzemiak agertzea errazten duten faktoreetako bat. Lanak frogatzen du, halaber, gaixo dauden emaileen zelula hematopoietikoak transplantatzean transmititzen dela gaixotasuna.\ndido gen-eu leucemias-eu


Ostegunean, Zabalguneko Civivoxean: Sarasate pasealekua –oraindik Valencia ezizenarekin lehian– eta haren historia hitzaldian hizpide, euskaraz | Ayuntamiento de Pamplona\nIruñeko Udalaren eta Nafarroa Retina Elkartearen Ikusi, entzun eta... txalo egin zikloko jarduera irisgarrietako azken hitzaldia da\nBihar, ostegunean, Zabalguneko Civivoxean Sarasate pasealekuaren historiari buruzko euskarazko hitzaldia izango da, bide publikoak ezagutu dituen gorabehera ugariak eta historian zehar nortasuna eman dioten osagaien bilakaera hizpide. Lauhileko honetarako Ikusi, entzun eta... txalo egin ziklo irisgarrian antolatutako jardueretako bat da, Udalak, Nafarroa Retina Elkartearekin elkarlanean, Civivox sarean antolatutako proposamen-sortaren barruan.\nHitzaldia Sarasate Pasealekua, Zabalgunearen historiaurrea: Iruña arnasa hartzen hasi zelarik izenburupean aurkezten da. Izan ere, jatorriz, pasealekua San Nikolas burguko harresiaren lubanarroa zen, eta horrela mantendu zen harresi modernoa eraiki arte; orduan Alde Zaharreko muga bihurtu zen. Mangadok azalduko du Paseo Valencia ezizena nondik datorkion eta izendapen horrek zergatik irauten duen; halaber, bidea zergatik izan zen kale, pasealeku eta ia “boulevard”, eta nola agertu ziren fatxadak nahiz eskulturak (erregeak, foruak, etab.), egun haren irudia osatzen dutenak.\nHitzordua 19:00etan da; eta sarrera, libre, aurretik gonbidapena hartuta. Hitzaldia gaztelaniaz eman zen dagoeneko, otsailean; eta hizlari bera izango da, Javier Mangado historialari amateurra, hainbat garaitako argazki eta agiri grafikoak euskarri. Javier Mangado Urdániz, 1952an Zapateria kalean jaioa, biologoa, Fisika eta kimikako irakasle jubilatua, institutuko zuzendari ohia eta Nafarroako Institutu Zuzendarien Elkarteko lehendakari ohia da. Horrez gain, Mangadok lan batzuk egiten ditu Leozka eta Axular aldizkarietarako; eta euskarazko literatur lehiaketetan zenbait sari jaso ditu.\nZIKLOKO AZKEN HITZALDIA. ZABALGUNEKO CIVIVOXA. 19:00.\nSarasate Pasealekua, Zabalgunearen historiaurrea: Iruña arnasa hartzen hasi zelarik\nHizlaria: Javier Mangado\nSarrera librea, gonbidapena hartuta jarduera hasi baino ordubete lehenagotik. Pertsona bakoitzak, gehienez, bi gonbidapen hartu ahalko ditu.


Zein dira maiztasun handiko soldatutako hodien produkzio eragiketak soldaduraren kalitatean? - Albisteak - Nanjing Xiongwei Auto Parts CO., LTD\nZein dira maiztasun handiko soldatutako hodien produkzio eragiketak soldaduraren kalitatean?\n1. Soldatzeko presioa soldadura prozesuaren parametro nagusietako bat da. Tutuaren bi aldeak soldadura tenperaturara berotu ondoren, metalezko kristal ale arruntak sortzen dira estrusio presioaren eraginez, hau da, elkarren kristalizazioak soldadura sortzen du eta soldadura presioak soldaduraren indarra eta gogortasuna eragiten ditu. Aplikatutako soldadura-presioa txikia denean, metalaren soldadura-ertza ezin da guztiz kendu, eta soldadura-junturan dauden metalezko ez diren inklusioak eta oxido metalikoak ez dira erraz deskargatzen presio baxua dela eta, soldadura-juntura indarra murrizten da. eta soldadura indarra erraz pitzatzen da; presioa handiegia denean Une honetan, soldadura tenperatura iristen den metal gehiena estutu egiten da, soldaduraren indarra murrizteaz gain, barneko eta kanpoko barren edo gainazal gehiegizko bezalako akatsak sortzen ditu. Hori dela eta, aplikazio praktikoetan soldadura presiorik onena zehaztapen desberdinen arabera lortu behar da.\n2. Soldatzeko abiadura ere soldatze prozesuko parametro nagusietako bat da, berokuntza sistemarekin, soldadura juntura deformatzeko abiadurarekin eta elkarrekiko kristalizazio tasarekin lotuta dagoena. Maiztasun handiko soldaduretan, soldaduraren kalitatea hobetzen da soldadura abiadura handituz. Hau da, berotzeko denborak ertzak berotzeko gunearen zabalera laburtu eta oxido metalikoak eratzeko denbora laburtzen duelako. Soldatzeko abiadura gutxitzen denean, berotze-gunea zabaldu ez ezik, urtzeko gunearen zabalera sarrerako beroarekin ere aldatzen da, eta horrek barne burrustak handitzea eragiten du. Abiadura txikiko soldaduran, sarrerako beroa txikia da eta soldadura zaila da. Zehaztutako balioa jarraitzen ez bada soldadurak akatsak izaten ditu.\nHori dela eta, maiztasun handiko soldatutako hodietan, soldadura-abiadura egokia hautatu behar da zehaztapen desberdinen arabera, eta gailuko ekipo mekanikoek eta ekipoak soldatzeko ekipoek onartzen duten soldadura gehieneko abiadura mugatua da.\n3. Irekitze angelua estutu biribilaren aurrealdean dagoen hodi hutsaren bi aldeen arteko angelua aipatzen da. Irekitze angelua tiro prozesuaren egonkortasunarekin lotuta dago eta soldaduraren kalitatean eragin handia du. Irekiera-angelua murrizten denean, ertzaren arteko distantzia ere murrizten da, eta, beraz, hurbiltasun-efektua hobetzen da. Beste baldintza berdinetan, ertzaren berotzeko tenperatura handitu daiteke, soldadura abiadura handituz. Irekitze angelua txikiegia den kasuan, estutu arrabilaren puntu elkargunearen eta erdiko lerroaren arteko distantzia luzatu egingo da, ertza tenperatura altuenean estutu ez dadin, soldaduraren kalitatea murriztuz eta energia kontsumoa handituz.


Sanantolinetako kartela aukeratzeko lehiaketa abiatu du Orozkoko Udalak - Orozko - Aiaraldea.eus\nSanantolinetako kartela aukeratzeko lehiaketa abiatu du Orozkoko Udalak\nJulen Solaun Martinez 2020-06-27 08:42\nEzohikoak izango dira aurtengo sanantolinak. / Aiaraldea.eus\nEkainaren 29tik uztailaren 17ra bidali ahalko dira lanak; irabazleak 300 euroko saria izango du, eta 150€ bigarrenak.\nAurtengo Orozkoko jaietako kartela hautatzeko lehiaketa aurkeztu dute jada. “Sanantolinak egoera berezian COVID-19 pandemia dela eta” izango da gaia. Ezinbestekoa izango da “Orozkoko sanantolinak 2020. Irailaren 1etik 6ra” testua sartzea irudian.\nBi kategoria egongo dira, 14 urtetik beherakoena eta 15 urtetik gorakoena. Nagusien kategorian 300 euroko saria egongo da irabazlearentzat, eta 150 eurokoa bigarren sailkatzen den pertsonarentzat. Umeen lehiaketan, berriz, 100 eurotan baloratutako margo-materiala emango zaio irabazleari.\nLehiaketara aurtengo maiatzaren 4a baino lehen udalerrian erroldatuta zeuden pertsona guztiak aurkeztu ahalko dira, betiere lana beste lehiaketa batean aurkeztu ez badute. Marrazkia Din-A3 formatuan entregatu beharko da, teknika librea izanik. Ezinbestekoa izango da norberaren datuak eta kontaktua gutunazalaren barruan sartzea bigarren orri batean; eta posiblea izango da infoinduma@yahoo.es helbidera bidaltzea, datuak aparteko dokumentu batean idatzita ematen badira.\nLanak ekainaren 29tik uztailaren 17ra arte aurkeztu ahalko dira. Uztailaren 24an emango dute epaia. Alabaina, bidalitako lanak Orozkoko Museoan egongo dira ikusgai ordura arte eta erakustaldia amaitzean eskuratu ahalko dituzte egileek berriro. Epaimahaiaren balorazioa www.orozko.eus webgunean, argidun karteletan eta udaleko sare sozialetan jakinaraziko dute.


Antton Kazabon, Jokin Mitxelena. Berriozar: Denonartean, 2016. (Euskaraz) adina: 6tik gora urte\nUdaberri hastapen honetan, sasoiz kanpoko fruitu bat aipatuko dugu Piku azpian albumaren bidez eta gisa horretan, udako gustu beroaren murtxatzeko parada eskainiko.\nNarrazioa eta olerkiaren artean ibiltzen da Antton Kazabonen testua. Ihizi garaian gertatzen den txolarre kume ausart baten abentura kontatzen digu. Ixtoan izeneko ihiztari aparta piku azpian barrandan dago. Artean txorikumeak piku goxoen jatea amesten du....\nBeraz, Txolarko izeneko txolarre ttipiak, berriz hegal xaflaka ibili nahian, gormandizaren deiari erantzunen dio arrisku handiak hartuz. Beharrik Ixtoan ez dela hain gaiztoa; ageri du funtsean, buruan duen kapelu handiegia eta haur mukizu itxura ikustean.\nTestua artoski landua da, olerki laburrak irudi duten lau lerroko erranaldiez antolatua. Bakoitzak fruituaren biribiltasuna badu eta obra osoa pikua bezain goxoa eta zaporetsua da. Ozenki irakurtzeko, edo, zergatik ez, kantatzeko gogoa ematen du, hola baitira testuaren erritmoa eta errimak hobekienik barneratzen. Teknikoki haikuak ez izanik ere, batzuetan iduri dute, mamitik eta azaletik:\nJokin Mitxelena marrazkilariaren estilo ezagunak anitz ekartzen du: xarma, umorea eta haur kutsua... Erabili dituen teknikek eta koloreek japoniar estanpak gogorarazten dituzte. Haikuen gisan, estanpak naturari eta sasoiari dagozkie. Une bakoitzaren edertasuna gozatzeko deiak dira. Txolarre pikuzale ttipiak egiten duen gisa.


Irekia Eusko Jaurlaritza - Gobierno Vasco :: Bihar hasiko da Hezkuntzako 2018ko Enplegu Publikorako Eskaintza\nBihar hasiko da Hezkuntzako 2018ko Enplegu…\nBihar hasiko da Hezkuntzako 2018ko Enplegu Publikorako Eskaintza\n<img src="https://www.irekia.euskadi.eus/uploads/cover_photos/47030/original/20170617_083426.jpg" style="max-width:100%" alt="2017ko Hezkuntzako EPEren lehen probako une bat" />\n2017ko Hezkuntzako EPEren lehen probako une bat Iturria: Irekia\n345 izangaik egingo dute bihar Lanbide Heziketako Irakasle Teknikoen Kidegoan sartzeko lehen proba\n2018ko EPE honek guztira Lanbide Heziketarekin lotura duten 406 plaza eskaintzen ditu, deialdia egiten den bi kidegoetako espezialitateak aintzat hartuta\nOrotara 1.511 plaza eskaintzen dira Irakasleen bi kidegotan: Lanbide Heziketako Irakasle Teknikoen Kidegoan, eta Bigarren Hezkuntzako Irakasleenean\nBilbao Exhibition Centrek Hezkuntza Sailaren 2018ko Enplegu Publikorako Eskaintzaren lehen proba hartuko du bihar goizean. Zehazki, Lanbide Heziketako Irakasle Teknikarien Kidegoan sartzeko lehen proba burutuko da bihar. BEC-eko 5. Pabilioiaren ateak goizeko 8:00etan irekiko dira izangaientzat, eta proba 8:30etan hasiko da.\nKalitatezko enplegu publikoa sustatu eta euskal hezkuntza-sistemako irakasleei egonkortasun handiagoa emateko helburuz Hezkuntza Sailak 1.511 plaza eskaintzen ditu orotara 2018ko EPE honetan. Horien artean, 174 plaza Lanbide Heziketako Irakasle Teknikarien Kidegoan eskaintzen dira honako zazpi espezialitate hauetan banatuta:\n406 plaza Lanbide Heziketarekin lotura dutenak\nLanbide Heziketako Irakasle Teknikoentzako 174 plaza horiez gain, badira Bigarren Hezkuntzako Irakasleen kidegoan ere Lanbide Heziketan irakasten diren ikasgaiekin lotura duten zenbait espezialitate. Horrela bada, EPE honetan Lanbide Heziketarekin lotura duten plazen kopurua 406raino iristen da: 174 plaza Lanbide Heziketako Irakasle Teknikoen Kidegoan, eta beste 232 plaza gorago aipaturiko Bigarren Hezkuntzako Irakasleen Kidegoan. Beste kidego honi dagokion lehen proba ekainaren 23an burutuko da, larunbatez, BECen.\nOrotara, bihar oposizio-faseari ekingo dion 2018ko EPE honek 1.511 plaza eskaintzen ditu, bi kidegoetarako deituriko plazak batuz gero (Bigarren Hezkuntzako Irakasleak eta Lanbide Heziketako Irakasle Teknikoak).\nLanbide Heziketako Irakasle Teknikoen kidegorako biharko proban, izangaiek lehenik gai bat idatziz garatu beharko dute, espezialitate bakoitzeko gai-zerrendatik ausaz hautatutako gaien artetik aukeran. Bi orduko tartea izango dute gehienez lan horretarako. Proba honek, aukeratutako irakaskuntza-espezialitateari buruzko berariazko jakintzak frogatzea izango du helburu.\nOndoren, lehen zati hori amaitu ondoren, hautagaiei kasu praktiko bat aurkeztuko zaie, espezialitatearekin lotura zuzena duena. Hau ere idatziz egin beharko dute. Hautagaiek aukeratutako espezialitateari dagokion prestakuntza zientifikoa eta trebetasun teknikoak menderatzen dituztela frogatzeko helburua du proba honek.\nDena den, Lanbide Heziketako Irakasle Teknikoen zenbait espezialitatetan proba praktikoa tailerrean burutuko da, ekainaren 21etik aurrerako egunen batean. Hala gertatuko da honako espezialitate hauetan: Ibilgailuen mantentze-lanak, Instalazio elektroteknikoak eta Mekanizazioa eta makinen mantentzea.\nBiharko lehen proba hau (gaia garatzea eta alde praktikoa), baztertzailea izango da. Gainditzen duten izangaiak bigarren probara pasatuko dira. Bigarren proba horretan nork bere programazio didaktikoa aurkeztu eta defendatu beharko dute lehenik, eta unitate didaktiko bat aurkeztu eta prestatu, ondoren.\nZazpi espezialitate hauetako hautaketa prozesua burutu eta ebaluatzeko 8 epaimahai osatu dira, 40 espezialistak osatutakoak.\nLanbide Heziketako Irakasle Teknikoen kidegoan sartzeko ekainaren 21ean burutuko den lehen probara 345 izangai aurkeztuko dira: gizonak emakumeak baino gehiago, batez ere 35 eta 45 urte bitartekoak, eta bizkaitarrak. Hona hemen onartutakoen inguruko daturik esanguratsuenak:\nAdin tarteen arabera\n25 - 35 urte\n35 - 45 urte\n≥ 45 urte\n*hauen artean 17 izangai nafarrak dira\n20170617_083426.jpg 1 MB (jpg)\nHezkuntzako 2018ko EPEren hasiera, Lanbide Heziketako irakasle teknikoentzako lehen probarekin\nOsakidetzak itxarote zerrendak hobetzeko ekintza plana diseinatu du. Euskadin itxarote zerrendak Estatuko txikienen artean daude, nahiz eta laguntza eskaria etengabe handitzen ari den


naiz: Iritzia | Opinión - Zerga aitorpena eta Eliza katolikoa\nBerriro diot, diru hori denon artean bete dugun kutxatik irteten da. Nahi ala ez denok gara Eliza katolikoaren sustatzaile.\nHasia da zerga aitorpena egiteko epea eta, urtero bezala, hemen ditugu sekula ordaintzen ez dutenak, hots, Eliza katolikoa, denon artean betetzen dugun kutxatik zerbait lortu nahian. Mezuaren leloa, «hainbesterengatik» (Xtantos), eta estetika ez da urtetan aldatu: jende gaztea adinduekin, gaztetxoekin, elbarrituekin lanean guztiz irribarretsu; badirudi Estatuak baztertu dituenak direla Eliza katolikoaren lan eta gastu nagusia.\nEliza katolikoak ez ditu bere diruaren joan-etorriak argitaratzen; beraz, sinets genezake hala dela. Baina beste erakundeek beren kontuak argitaratzen dituzte eta, horrela, badakigu beti aurretik botatzen duten Caritasen gastuetatik Elizak apenas %2 ordaintzen dituela; beraz, Caritasi lagundu nahi diozuenek, ez markatu elizaren laukitxoa. Ministerioek ere kontuak argitaratzen dituzte; horien artean, Kulturakoak, aipatuz zenbat diru joaten den eliza, katedral, seo, kolejiata, ermita eta abar berritu, txukundu eta mantentzen, nahiz eta gero Elizak sarrera kobratu sartzeagatik. Adibide bat jartzearren: Kordobako meskita Elizaren izenean jartzea (immatrikulatzea) 30 euro kostatu zitzaion eta 2016an 18 miloi euro eskuratu zituen bisitek «emandako» limosnatxoekin; limosnatxo deitzen diote, sarrerak salduko balituzte, BEZa ordaindu beharko luketelako. Hori bai, limosnarik ematen ez bada, ezin da sartu; era berean, Defentsak esaten digu zenbat diru joaten den apaiz militarrak ordaintzen; Osasunekoek, eritegi publikoetakoek, hain zuzen Aragoin horrekin arazoak dituzte; Ministerioak Elizak berak baino gehiago ordaintzen duela eta nahiago dute bertan segi herri txikietara joan baino; Hezkuntza Ministerioak ordaintzen die soldata erlijio irakasleei; beraz, zer egiten du Elizak jasotzen dituen 250 milioi (hori da Elizak esaten duena) eurorekin?\nEsaten zaigu ere «ez zaigula ezer kostatzen», eta egia da. Elizaren laukitxoa markatzen duenak ez du bestela ordainduko lukeena baino sos bat gehiago eman beharko edo gutxiago kobratuko, Europako beste herrialde batzuetan gertatzen den lez. Hemen batzuek erabakitzen dute denon diruarekin zer egin, katolikoek ez baitute bestelako kutxa bat betetzen eta bertatik dirua ateratzen. Denon artean bete dugun kutxatik ateratzen da. Gutxi gorabehera honela kalkulatzen da: lehenengo markatutako laukitxoak kontatzen dira eta gero laukitxoa markatu dutenek ordaindu duten dirua kalkulatzen da eta horren %0,7 Elizari ematen zaio. Baina, berriro diot, diru hori denon artean bete dugun kutxatik irteten da. Nahi ala ez denok gara Eliza katolikoaren sustatzaile.\nZer gertatzen da beste laukitxoarekin? Ba askotan Elizari lotuta dauden elkarteetara bideratzen dela, Caritas (Estatutik Elizatik baino hamar aldiz gehiago jasotzen du) edo Manos Unidas-era. Gerta daiteke erakunde horietako batzuk, zuzenbide kanonikoaren araberakoak izanik, emakumeak diskriminatzea edo konstituzioaren oinarrien kontrako zerbait lantzea.\nEgia da asko daudela laguntzaren beharrean, baina baita ere milaka boluntario ari direla besteen bizimodua hobetze aldera lan egiten eta eskertzekoa da, baina egoera larrietan daudenen laguntza Estatuko aurrekontuetan prestatuta egon behar da. Gizarte helburuak hain garrantzitsuak direlarik Parlamentuari eta Estatu-politikari dagokio horiek definitzea, finantzatzea eta kudeatzea. Justizia soziala da zor zaiguna eta horretarako 250 milioi horiek erabiltzea askoz ere zuzenagoa iruditzen zaigu.\nHonegatik guztiagatik Laikotasuna-ko kideok inolako laukitxorik ez markatzeko eskatzen dizuegu; are gehiago, Batzar Nagusiei exijitzen diegu datorren urtetik aurrera laukitxoak zerga aitorpenaren eskuorrietatik kentzeko.


"Adineko jendearenganako mespretxuarekin amaitzeko jotzen dut organoa" - Durango - Anboto.org\n"Adineko jendearenganako mespretxuarekin amaitzeko jotzen dut organoa"\nAritz Maldonado 2020-09-15 13:15\nMontserrat Torrent organistak zuzenekoak ematen jarraitzen du 94 urterekin. Bera arduratuko da Arandoño kultur elkartearen kontzertu zikloa irekitzeaz. Eguenean joko du, 20:15ean, Andra Mari elizan.\nMontserrat Torrentek bizitza osoa darama musikari lotua eta organoaz maiteminduta. Egun, 94 urterekin, eta koronabirusak eragindako osasun krisi betean egonda ere, ez dio kontzertuak emateari utzi gura. "Beldur pixka bat ere badut, noski, osasun arazo larria da hau, baina ilusioz beterik jarraitzen dut". Ilusioa ez ezik, aldarrikapena ere darama bere kontzertuetara. "Adinekooi ez digute jaramonik egiten, ezta laguntzarik ematen ere. Oharkabean goaz, ez gara existitzen, soberan gaude; gu ulertzea eta gure sentimenduak errespetatzea baino ez dugu eskatzen" azaldu du prentsaurrekoan. "Horregatik jarraitzen dut jotzen, adinekoonganako mespretxuarekin amaitzeko".\nHamarkadak daramatza organo kontzertuak eskaintzen Torrentek, eta "ahal duen heinean" horrela jarraitzeko asmoa duela agertu du kontzertu sorta aurkezteko prentsaurrekoan. "Agur bira bat eskaintzeko aukera eskaini didate, baina ez dut hori egin gura. Ahal dudan bitartean, jotzen jarraituko dut eta kitto". Domekan, hilak 13, Deban (Gipuzkoa) eskaini zuen kontzertua, eta eguenean Durangon arituko da; Iruñean eta Bartzelonan kontzertuak eskainiko ditu datozen asteetan.\nHainbat oztopo eduki arren, aurrerapauso bat eman gura izan du Arandoño elkarteak urtero antolatu ohi duen jaialdia aurten ere programatuz. "Ezin genuen utzi desagertzen" azaldu du Xabier Arana Arandoño elkarteko presidenteak. Emanaldiak segurtasun neurri bereziak jarraituz antolatu dira: maskara eramatea derrigorra izango da, eta segurtasun distantzia mantendu beharko da; horrez gainera, aforoa murriztu egin dute: Andra Mariko kontzertuetan 245 lagun bildu ahalko dira, gehienez; San Frantziskokon, ostera, 66.\nIrailak 17, 20:15ean, Andra Marin, Montserrat Torrent\nUrriak 23, 20:15ean, Andra Marin, Esteban Elizondo\nAzaroak 6, 20:15ean, Andra Marin, Jesus Martín Moro\nAzaroak 22, 19:00ean, Andra Marin, Gerardo Rifon eta Donostiako Orfeoi Gaztea\nAzaroak 27, 20:15ean, Andra Marin, Thomas Ospital\nAbenduak 26, 20:15ean, Andra Marin, Gerardo Rifon eta Lucia Gomez


Snowboard-a Archivos - basqueteam\n“Sendatuta iristen naiz, gogo handiz; beraz, ahal dugun guztia egingo dugu”\nBasque Teameko Alvaro Romero snowboardlariak goxo bukatu nahi du bere lehen urtea elitean Álvaro Romero pozik dago Munduko Kopan onenekin lehian egin duen bere lehen denboraldiarekin. Veysonnazen jokatzen den finalerako sailkatzea lorpen handia da berez, baina Basque Teameko kirolaria bere bertsiorik onena erakusteko irrikan dago. Donostiarrak duela gutxi pasa du covida, eta horregatik ez zuen […]\n“Mahai gainean kolpea emateko gogoa dut”\nLucas Eguibar Basque Teameko snowboardlariak olinpiar loria bilatuko du gaur goizaldean Lucas Eguibar, snowboardcrosseko Munduko txapelduna, 2022ko Beijingeko Jokoetan urre olinpikoa lortzeko faboritoen artean dago. Proba gaur goizaldean jokatuko da Zhangjiakoun (sailkapena 04:15etan Euskadin, lasterketa 07:00etan). Gaur 28 urte bete ditu Lucasek. 2017ko Sierra Nevadako Munduko Txapelketetan zilarrezko bi domina eta 2014ko Sotxiko Jokoetan diploma […]\nAlvaro Romerok zilarrezko domina lortu du Europako Kopako Dolni Moravako proban eta sailkapen nagusiko lider jarri da\nAlvaro Romero gaztea izan arren, euskal snowboardeko lekukoa hartzeko hautagai nagusia da. Basque Teameko bekaduna denboraldi ikusgarria egiten ari da Espainiako Neguko Kirol Federazioko senior taldeko kide izan den lehen urtean. Denboraldi honetan onenekin lehiatu da, Lucas Eguibar Basque Teameko bekadun eta Munduko txapeldunaren arrastoari jarraituz, baina bere nortasuna galdu gabe. Alvaro Romerok ere garaipen […]